open-index/open-wikipedia-markdown huggingface dataset:
ಜಾನ್ಪುರಿ

**ಜಾನ್ಪುರಿ ** ಅಸಾವರಿ ಥಾಟ್ ನಲ್ಲಿರುವ ಹಿಂದೂಸ್ತಾನಿ ಶಾಸ್ತ್ರೀಯ ಸಂಗೀತದ ಒಂದು ರಾಗ. ಪಂಡಿತ್ ಓಂಕಾರನಾಥ  ಥಾಕುರ್ ರಂತಹ  ಕೆಲವು ತಜ್ಞರು ಶುದ್ದ ರಿಶಾಭ್ ಅಸಾವರಿ ಅದನ್ನು ಒಂದೇ ಪರಿಗಣಿಸುತ್ತಾರೆ.

ಉತ್ತರ ಪ್ರದೇಶದಲ್ಲಿರುವ ಒಂದು ಸ್ಥಳ  ಜಾನ್ಪುರದ ಜೊತೆ ರಾಗದ ಹೆಸರು ಸೇರಿಕೊಂಡಿದೆ.ಜಾನ್ಪುರಿ ರಾಗದ ಹಾಡುಗಳು ಭಕ್ತಿಪೂರ್ವಕವಾಗಿರುತ್ತದೆ ಹಾಗು ಈ ಹಾಡುಗಳಲ್ಲಿ ಭವ್ಯತೆ ಇರುತ್ತದೆ.  
### ಆರೋಹಣ ಮತ್ತು ಅವರೋಹಣ
ಆರೋಹಣ :ಸ ರಿ ಮ ಪ ದ ಮ ಪ ದ ನಿ ಸ
ಅವರೋಹಣ: ಸ ನಿ ದ ಪ ದ ಮ ಪ ಗ ರಿ 
ಪಕಾದ್ :ಮ ಪ ನಿ ದ ಪ, ಮ ಪ ಗ ರಿ ಮ ಗ  ಆಗಿರುತ್ತದೆ
### ಸಮಯ
ಇದು ಬೆಳಿಗ್ಗೆ ೯ ರಿಂದ - ಮಧ್ಯಾಹ್ನ ೧೨ರ ಸಮಯದ ರಾಗವಾಗಿದೆ

## ಪ್ರಾಮುಖ್ಯ ದ್ವನಿಮುದ್ರಿಕೆಗಳು
[ಬಹುಶಃ ಹಳೆಯ ರೆಕಾರ್ಡಿಂಗ್ ೧೯೦೫ ರ ಅಬ್ದುಲ್ ಕರಿಂ ಖಾನ್ ರವರದ್ದು](https://web.archive.org/web/20051101203906/http://homepage.mac.com/patrickmoutal/macmoutal/mp3/vocal/abdulkarim_Jaunpuri%20(1905).mp3)

## ಉಲ್ಲೇಖಗಳು‌‌

ವರ್ಗ:ರಾಗಗಳು
ವರ್ಗ:ಹಿಂದುಸ್ತಾನಿ ರಾಗಗಳು
ವರ್ಗ:ಹಿಂದುಸ್ತಾನಿ ಸಂಗೀತ
ಹನುಮನಕಟ್ಟೆ

**ಹನುಮನಕಟ್ಟೆ** ಒಂದು ಚಿಕ್ಕ ಹಳ್ಳಿ. ಇದು ಹೊಳಲ್ಕೆರೆ ತಾಲೂಕು, ಚಿತ್ರದುರ್ಗ ಜಿಲ್ಲೆಯಲ್ಲಿದೆ.

ವರ್ಗ:ಚಿತ್ರದುರ್ಗ ಜಿಲ್ಲೆ
೮೨ ೨/೧ ಡಿಗ್ರಿ ಪೂರ್ವ ರೇಖಾಂಶ

'೮೨ ೨/೧ ಡಿಗ್ರಿ ಪೂರ್ವ ರೇಖಾಂಶ' ಇದು ಭಾರತದ ಕಾಲಮಾನವನ್ನು ನಿರ್ದರಿಸುವ ರೇಖೆಯಾಗಿದೆ.ಇದು ಉತ್ತರ ಪ್ರದೇಶದ ಅಲಹಾಬಾದ್ ನಗರದ ಮೇಲೆ ಹಾದು ಹೋಗುತ್ತದೆ.ಇದು   **ಜಿ ಎಮ್ ಟಿ ** ಗಿಂತ ೫.೩೦ ಘಂಟೆ ಮುಂದಿದೆ.

ವರ್ಗ:ಭೂಗೋಳ
ಯೋಜನೆ

**ಯೋಜನೆ**ಯು ಸಾಮಾನ್ಯವಾಗಿ ಒಂದು ಉದ್ದೇಶವನ್ನು ಸಾಧಿಸಲು ಬಳಸಲಾಗುವ ಸಮಯ ಮತ್ತು ಸಂಪನ್ಮೂಲಗಳ ಮಾಹಿತಿಯನ್ನು ಹೊಂದಿದ ಯಾವುದೇ ನಕ್ಷೆ ಅಥವಾ ಕ್ರಮಗಳ ಸೂಚಿ. ಇದನ್ನು ಸಾಮಾನ್ಯವಾಗಿ ಒಂದು ಗುರಿಯನ್ನು ಸಾಧಿಸಲು ಬಳಸುವ ಉದ್ದೇಶಿತ ಕ್ರಿಯೆಗಳ ಸಮಯಾಧಾರಿತ ವರ್ಗ ಎಂದು ಅರ್ಥೈಸಲಾಗುತ್ತದೆ. ಯೋಜನೆಗಳು ವಿಧ್ಯುಕ್ತ ಅಥವಾ ಅನೌಪಚಾರಿಕವಾಗಿರಬಹುದು.

## ಯೋಜನೆಗಳ ಉದಾಹರಣೆ
*ವಾಸ್ತುಶಿಲ್ಪ ಯೋಜನೆ
*ವ್ಯಾಪಾರ ಯೋಜನೆ
*ಫ್ಲೈಟ್ ಯೋಜನೆ
*ಆರೋಗ್ಯ ಯೋಜನೆ
*ವ್ಯಾಪಾರೋದ್ಯಮ ಯೋಜನೆ
*ಪ್ರಾಜೆಕ್ಟ್ ಯೋಜನೆ
*ಸೈಟ್ ಯೋಜನೆ*
*ಸರ್ವೆ ಯೋಜನೆ*
*ಶ್ಲಿಯೆಫೆನ್ ಯೋಜನೆ

ವರ್ಗ:ನಿರ್ವಹಣೆ
ವರ್ಗ:ಆಡಳಿತ ವಿಭಾಗಗಳು
ಶ್ರೀ ಮಾರುತಿ ಬ್ರಾಹ್ಮಣ ಸೇವಾ ಸಂಘ, ತಾಳ್ಯ

thumb|right|300px|'ಶ್ರೀ ಮಾರುತಿ ಬ್ರಾಹ್ಮಣ ಸೇವಾ ಸಂಘ'
ಬಹಳ ಹಿಂದೆ ಗುಡದಪ್ಪನ ಮನೆಯೆಂದು ಕರೆಯಲಾಗುತ್ತಿದ್ದ ಮನೆಯ ಜಾಗದಲ್ಲಿ, ಈಗ 'ಸಮುದಾಯ ಭವನ'ವನ್ನು ನಿರ್ಮಿಸಲಾಗಿದೆ. ಆದರೆ ಸುಮಾರು ೩೦ ರ ದಶಕದಲ್ಲಿ  ಈಗಿನಂತೆ ವಾಹನಸೌಕರ್ಯಗಳಿಲ್ಲದೆ, ದೂರದ ಊರುಗಳಿಂದ ತಮ್ಮ ಬಂಧು ಮಿತ್ರರ ಜೊತೆಯಲ್ಲಿ ಜಾತ್ರೆಗೆ ಬಂದ ಭಕ್ತಾದಿಗಳು ೩-೪ ದಿನಗಳು ಅಲ್ಲಿನ ೧೩-೧೪ ಬ್ರಾಹ್ಮಣರ ಮನೆಗಳಲ್ಲಿ ತಂಗಿದ್ದು, ಜಾತ್ರೆಯ ವಿಧಿಗಳೆಲ್ಲಾ ಮುಗಿದ ಬಳಿಕ ತಮ್ಮ ಸ್ವಸ್ಥಾನಕ್ಕೆ ವಾಪಸ್ಸಾಗುತ್ತಿದ್ದರು. ಮನೆಯ ಹೆಣ್ಣುಮಕ್ಕಳಿಗೆ ಇವರ ಆತಿಥ್ಯದಲ್ಲೇ ಕಾಲವ್ಯಯವಾಗಿ ರಥೋತ್ಸವವನ್ನು ನೋಡಲೂ ಬಿಡುವಿರುತ್ತಿರಲಿಲ್ಲ. ಈ ಬಿಕ್ಕಟ್ಟನ್ನು ವೀಕ್ಷಿಸಿದ ತಾಳ್ಯದ ಭೀಮರಾಯರು, ವೇ.ಬ್ರ.ಶ್ರೀ ಸುಬ್ಬಾಭಟ್ಟರು, ಮದ್ದೇರು ಹನುಮಂತರಾಯರು, ಶ್ರೀ.ಎಮ್.ಎಸ್.ರಾಮರಾಯರು,ಚಿತ್ರದುರ್ಗದ ಶ್ಯಾ.ಸಿ. ಸುಬ್ಬರಾಯರು ಮೊದಲಾದವರು, ಸಮಾಲೋಚಿಸಿ, 'ಬ್ರಹ್ಮ ರಥೋತ್ಸವ', 'ದೊಡ್ಡತೇರು' ಮತ್ತು 'ಓಕಳಿ ದಿ'ನಗಳಲ್ಲಿ ಬ್ರಾಹ್ಮಣರೆಲ್ಲರಿಗೂ ಊಟದ ವ್ಯವಸ್ಥೆಯಾದರೆ, ಒಳ್ಳೆಯದೆಂದು ತೀರ್ಮಾನಿಸಿದರು. ಈಗಿನ 'ಸಮುದಾಯ ಭವನ'ದ ಮುಂದೆ ಗುಡದಪ್ಪನ ಮನೆಯಿತ್ತು. ದೇವಸ್ಥಾನಕ್ಕೆ ಬಂದ ಭಕ್ತಾದಿಗಳಿಗೆ ಉಚಿತವಾಗಿ ಇಲ್ಲಿ ಇಳಿದುಕೊಳ್ಳಲು ವ್ಯವಸ್ಥೆಮಾಡಿದ್ದರು. ವರ್ಷದ ಇತರ ದಿನಗಳಲ್ಲಿ ಅದು ಖಾಲಿ ಇರುತ್ತಿತ್ತು. 'ಟ್ರಸ್ಟ್' ನ ಒಪ್ಪಿಗೆಯಮೇರೆಗೆ ಜಾತ್ರೆಯ ಮೂರುದಿನಗಳ ಕಾಲದಲ್ಲಿ ಅದನ್ನು ತಮ್ಮ ವಶಕ್ಕೆ ತೆಗೆದುಕೊಂಡು ಅಲ್ಲಿ ಅಡುಗೆ ಮಾಡಲು ಪ್ರಾರಂಭಿಸಿದರು. ಅದಕ್ಕೆ 'ಮಾರುತಿ ನಿಲಯ'ವೆಂದು ಹೆಸರಾಯಿತು.
## ಪ್ರಾರಂಭದ ಹಂತದಲ್ಲಿ
ಶುರುವಿನಲ್ಲಿ ಎಲ್ಲಾ ಮನೆಯವರೂ ತಮ್ಮ ಶಕ್ತ್ಯಾನುಸಾರ ತಲಾ ಅಕ್ಕಿ, ಬೇಳೆ,ಬೆಲ್ಲ, ಎಣ್ಣೆ, ತುಪ್ಪ,ಅಂತ ಅಡುಗೆಗೆ ಬೇಕಾದ ಎರಡುಹೊತ್ತಿನ ಊಟ ತಯಾರಿಸುತ್ತಿದ್ದರು. ಊಟದ ವ್ಯವಸ್ಥೆಯ ಬಳಿಕ ಹೆಚ್ಚು ಹೆಚ್ಚು ಜನ ದಾವಣಗೆರೆ, ಚಿತ್ರದುರ್ಗ, ಹೊಳಲ್ಕೆರೆ, ಚಿಕ್ಕಜಾಜೂರು, ಬೆಂಗಳೂರು ಮುಂತಾದ ದೂರಪ್ರದೇಶಗಳಿಂದಲೂ ಬರಲು ಆರಂಭಿಸಿದರು. ಹೀಗಾಗಿ ಸನ್, ೧೯೩೯ ರಲ್ಲಿ ಶ್ರೀ ಮಾರುತಿ ಬ್ರಾಹ್ಮಣ ಸೇವಾ ಸಂಘ (SMBSS) ವೆಂಬ ಹೆಸರಿನ ಸಂಸ್ಥೆ, ಅಸ್ತಿತ್ವಕ್ಕೆ ಬಂತು. ೩ ಜನ ಬ್ರಾಹ್ಮಣರು ಹಣ ಹಾಕಿ ಸಂತರ್ಪಣೆ ಮಾಡುತ್ತಿದ್ದರು. ಮುಂದೆ ಹಲವಾರು ದಾನಿಗಳು ಮುಂದೆ ಬಂದು. ಚಿತ್ರದುರ್ಗದ ಅನಂತಪ್ಪ ಶೆಟ್ಟರು, ಶ್ರೀ.ಹನುಮಂತರಾಯರು, ಸಿ.ಸುಬ್ಬರಾವ್, ಶ್ರೀ.ಟಿ.ವಿ.ಭೀಮರಾಯರು. ಎಮ್.ಎಸ್.ಗೋವಿಂದರಾಜ್, ಮೊದಲಾದವರ ಸಹಕಾರದಿಂದ ಅನ್ನ ಸಂತರ್ಪಣೆಯ ಏರ್ಪಾಡಾಯಿತು. ಒಟ್ಟು ಐದು ದಿನ ಬ್ರಾಹ್ಮಣ ಅನ್ನ ಸಂತರ್ಪಣೆ ಸತತವಾಗಿ ಜರುಗುತ್ತಿದೆ.
## ಹಮ್ಮಿಕೊಂಡ ಇತರ ಕಾರ್ಯಕ್ರಮಗಳು
* ಧರ್ಮೋಪನಯನ
* ಸಾಂಸ್ಕೃತಿಕ ಕಾರ್ಯಕ್ರಮಗಳು
* ಕಲ್ಯಾಣ ಮಂಟಪ ಮತ್ತು ವಸತಿ ಗೃಹಗಳ ನಿರ್ಮಾಣ
## ವಿವಿಧ ಕಾಲದಲ್ಲಿ (SMBSS) ನಲ್ಲಿ, ಕಾರ್ಯನಿರ್ವಹಿಸಿದ ಮಹನೀಯರು
**ಅಧ್ಯಕ್ಷರು**
* ಶ್ಯಾನುಭೋಗ್ ಸಿ.ಸುಬ್ಬರಾವ್,
* ಅನಂತಪ್ಪ ಶೆಟ್ಟಿ,
* ಟಿ.ಎಸ್.ಕೃಷ್ಣಮೂರ್ತಿ,
* ಟಿ.ಬಿ.ಮಾರುತೀಶ್
* ಟಿ.ಬಿ.ವೆಂಕಟರಾಮ್
**ಉಪಾಧ್ಯಕ್ಷರು**
* ಟಿ.ಆರ್.ಶ್ರೀನಿವಾಸಮೂರ್ತಿ,
* ಎಸ್.ಕೆ.ಲಕ್ಷ್ಮಣರಾವ್
* ಟಿ.ಬಿ.ವೆಂಕಟರಾಮ್,
* ಬಿ.ಎಸ್.ಚಿದಂಬರರಾವ್
**ಕಾರ್ಯದರ್ಶಿಗಳು**
* ಟಿ.ಆರ್.ಶ್ರೀನಿವಾಸಮೂರ್ತಿ,
* ಎಸ್.ಕೆ.ಲಕ್ಷ್ಮಣರಾವ್
* ಟಿ.ಬಿ.ವೆಂಕಟರಾಮ್,
* ಟಿ.ಎಸ್.ಸತ್ಯನಾರಾಯಣ ಭಟ್,
* ಎಂ,ಎಸ್.ರಾಮದಾಸ್
* ಬಿ.ಸಿ.ಶಿವರಾಂ
* ಎಂ.ಆರ್.ಜಯಶಂಕರ್
* ಟಿ.ಎಲ್.ಆನಂದರಾವ್
* ಎಂ.ಎಸ್.ಮಾರುತೇಶ್
**ಸಹ-ಕಾರ್ಯದರ್ಶಿಗಳು**
* ಟಿ.ಎಲ್.ಆನಂದರಾವ್,
* ಬಿ.ಆರ್.ಸತ್ಯನಾರಾಯಣ

ವರ್ಗ:ಸೇವಾ ಸಂಘ
ಪ್ರಾಸಗಳು

ಪದ್ಯದ ಪ್ರತಿಪಾದದ ೨ನೇ ಅಕ್ಷರವು ಪ್ರಾಸವಾಗಿ ವರ್ತಿಸುತ್ತದೆ. ಆ ಎರಡನೆ ಅಕ್ಷರವು ಎಲ್ಲಾ ಪಾದಗಳಲ್ಲಿಯೂ ಒಂದೇ ಆಗಿರಬೇಕು. 

ಪ್ರಾಸಗಳಲ್ಲಿ ೧೬ ಪ್ರಕಾರಗಳಿವೆ.

ವರ್ಗ:ಕನ್ನಡ ವ್ಯಾಕರಣ
ಸಾಂಗತ್ಯ

**"ಸಾಂಗತ್ಯ "** ಇದು  ಕನ್ನಡದಲ್ಲಿ ಬಹು ಪ್ರಸಿದ್ಧವಾದ ಒಂದು ಅಂಶಚ್ಛಂದಸ್ಸಿನ ಪ್ರಕಾರ. 
ಇದರಲ್ಲಿ ನಾಲ್ಕು ಸಾಲು(ಪಾದ)ಗಳಿರುತ್ತವೆ. ಮೊದಲ ಸಾಲು ಹಾಗೂ ಮೂರನೇ ಸಾಲು ಸಮವಾಗಿರುತ್ತವೆ. ಹಾಗೇ ಎರಡನೇ ಸಾಲು ಹಾಗೂ ನಾಲ್ಕನೇ ಸಾಲು ಸಮವಾಗಿರುತ್ತವೆ.ಹಳೆಗನ್ನಡದ ಕವಿಗಳ ಸಾಂಗತ್ಯಗಳಲ್ಲಿ ಆದಿಪ್ರಾಸ ಬಳಕೆ ಕಂಡುಬಂದರೂ ಇತ್ತೀಚಿನ ಕವಿಗಳು ಆದಿಪ್ರಾಸವನ್ನು ಬಳಸದೇ ಅಂತ್ಯಪ್ರಾಸಬಳಕೆ ಮಾಡಿರುವುದೂ ಇದೆ.
ಮೊದಲ ಸಾಲು ನಾಲ್ಕು ವಿಷ್ಣು ಗಣಗಳಿರುತ್ತವೆ. ಎರಡನೇ ಸಾಲಿನಲ್ಲಿ ಎರಡು ವಿಷ್ಣು ಹಾಗೂ ಒಂದು ಬ್ರಹ್ಮಗಣವಿರುತ್ತದೆ. ಅದರ ವಿನ್ಯಾಸ ಹೀಗಿದೆ.
೧ನೇ ಸಾಲು- ವಿಷ್ಣು |ವಿಷ್ಣು |ವಿಷ್ಣು |ವಿಷ್ಣು  ೨ನೇ ಸಾಲು-ವಿಷ್ಣು |ವಿಷ್ಣು |ಬ್ರಹ್ಮ೩ನೇ ಸಾಲು- ವಿಷ್ಣು |ವಿಷ್ಣು |ವಿಷ್ಣು |ವಿಷ್ಣು  ೪ನೇ ಸಾಲು-ವಿಷ್ಣು |ವಿಷ್ಣು |ಬ್ರಹ್ಮ

ಹಳೆಗನ್ನಡ ಪದ್ಯಕ್ಕೆ ಉದಾಹರಣೆ-
**ಅಡಿಗಡಿ|ಗಗ್ರಜ|ರೆಲ್ಲರ|ಬೆಸಗೊಂಡು|ಮೃಡರಿಪು|ವಾಪುರ|ದಿಂದ|ಕಡುವೇಗ|ದಿಂದವೆ|ತೆರಳಿದ|ನಾರದ|ನೊಡನೆ ವಿ|ಮಾನವ|ನೇರಿ|**(ಕಾಮನಕಥೆ-೫-೩)

ಯಕ್ಷಗಾನದ ಉದಾಹರಣೆ (ಕೃಷ್ಣಸಂಧಾನ - ಕವಿ ದೇವೀದಾಸ)

**ಚರಣಾದಿ ಪೊರಳುವ ತರಳೆಯ ಪಿಡಿದೆತ್ತಿ ಕರುಣಾಳು ನುಡಿದ ದ್ರೌಪದಿಗೆ**

**ಸಿವಂತೆ ದು:ಖಿಸಬೇಡೇಳು ತಾಯೆ ನಿನ್ನಿರವೇನು ಪೇಳು ಪೇಳೆನಲು**

ಹೊಸಗನ್ನಡ ಪದ್ಯಕ್ಕೆ ಉದಾಹರಣೆ-**ಎಸ್.ವಿ.ಪರಮೇಶ್ವರಭಟ್ಟರ** **"ಇಂದ್ರಚಾಪ"**ಕೃತಿಯ ಪದ್ಯ
**ಬಂಗಾರ|ದಂತಹ| ನಾ ಕೊಟ್ಟ |ದಿನವನು |ನೀ ಮಣ್ಣು |ಮಾಡಿದೆ|ಯೆಂದು|ಕೆಂಪನೆ| ಮುಖಮಾಡಿ| ನನ್ನನೆ |ನೋಳ್ಪನು|ದಿನಪನು| ತಾ ಪೋಗು|ವಂದು|**

#### ನೋಡಿ : 
--------------
*ಕನ್ನಡ ವ್ಯಾಕರಣ
*ವರ್ಗ:ಕನ್ನಡ ವ್ಯಾಕರಣ

ವರ್ಗ:ಛಂದಸ್ಸು
JAgjmag
ಕೋಕಾ-ಕೋಲಾ

, ಕೆನಡಾ.]]

**ಕೋಕಾ-ಕೋಲಾ** ೨೦೦ಕ್ಕಿಂತ ಹೆಚ್ಚು ದೇಶಗಳಲ್ಲಿನ ಅಂಗಡಿಗಳು, ರೆಸ್ಟರಂಟ್‍ಗಳು, ಮತ್ತು ಬಿಕರಿ ಯಂತ್ರಗಳಲ್ಲಿ ಮಾರಾಟಮಾಡಲಾಗುವ ಒಂದು ಕಾರ್ಬನೇಟಡ್ ಅಮಾದಕ ಪಾನೀಯ. ಇದನ್ನು ಜಾರ್ಜ ರಾಜ್ಯದ ಅಟ್ಲಾಂಟಾದಲ್ಲಿರುವ ದ ಕೋಕಾ-ಕೋಲಾ ಕಂಪನಿ ತಯಾರಿಸುತ್ತದೆ, ಮತ್ತು ಇದು ಹಲವುವೇಳೆ ಕೇವಲ **ಕೋಕ್** (ಮಾರ್ಚ್ ೨೭, ೧೯೪೪ರಿಂದ ಸಂಯುಕ್ತ ಸಂಸ್ಥಾನದಲ್ಲಿ ದ ಕೋಕಾ-ಕೋಲಾ ಕಂಪನಿಯ ಒಂದು ನೋಂದಾಯಿತ ವ್ಯಾಪಾರ ಚಿಹ್ನೆ) ಎಂದು ಉಲ್ಲೇಖಿಸಲ್ಪಡುತ್ತದೆ. ೧೯ನೇ ಶತಮಾನದ ಕೊನೆಯ ವರ್ಷಗಳಲ್ಲಿ ಜಾನ್ ಪೆಂಬರ್ಟನ್‍ರಿಂದ ಆವಿಷ್ಕರಿಸಲ್ಪಟ್ಟಾಗ ಮೂಲತಃ ಒಂದು ಪೇಟಂಟ್ ಔಷಧವಾಗಿ ಉದ್ದೇಶಿತವಾಗಿದ್ದ ಕೋಕಾ-ಕೋಲಾವನ್ನು ಉದ್ಯಮಿ ಏಸ ಗ್ರಿಗ್ಸ್ ಕ್ಯಾಂಡ್ಲರ್ ಖರೀದಿಸಿದರು ಮತ್ತು ಅವರ ಮಾರಾಟ ತಂತ್ರಗಳು ಕೋಕ್‍ನ ೨೦ನೇ ಶತಮಾನದಾದ್ಯಂತ ವಿಶ್ವ ಅಮಾದಕ ಪಾನೀಯ ಮಾರುಕಟ್ಟೆಯ ಪ್ರಭುತ್ವಕ್ಕೆ ಕಾರಣವಾದವು.

ವರ್ಗ:ಪಾನೀಯಗಳು
ವರ್ಗ:ಉದ್ಯಮ
ಜೋಡು ನುಡಿಗಟ್ಟು

ಜೋಡು ನುಡಿ: -ದ್ವಿರುಕ್ತಿಯ ಹಾಗೆಯೇ ಇನ್ನೊಂದು ರೀತಿಯ ಶಬ್ದಗಳನ್ನು ನಾವು ಪ್ರಯೋಗಿಸುವುದುಂಟು. ಅವು ದ್ವಿರುಕ್ತಿಗಳ ಹಾಗೆ ಕಂಡರೂ, ದ್ವಿರುಕ್ತಿಗಳಲ್ಲ. ಅವುಗಳನ್ನು **ಜೋಡು ಪದಗಳು** 

ಗಳೆಂದು ಕರೆಯುತ್ತಾರೆ. ಅವುಗಳಲ್ಲಿ, ಸಾಮಾನ್ಯವಾಗಿ ಎರಡನೆಯ ಪದಕ್ಕೆ ಅರ್ಥವಿರುವುದಿಲ್ಲ.

# **ಕಾಯಿಕಸರು** ಬೆಳೆಯುತ್ತೇನೆ - ಇಲ್ಲಿ **ಕಸರು** ಪದಕ್ಕೆ ಅರ್ಥವಿಲ್ಲ.
# **ದೇವರುಗೀವರ** ಕಾಟ ಇದೆಯೋ? ಇಲ್ಲಿ **ಗೀವರು** ಪದಕ್ಕೆ ಅರ್ಥವಿಲ್ಲ.
# **ಬಟ್ಟೆಬರೆ**ಗಳನ್ನು ಕೊಂಡನು - ಇಲ್ಲಿ **ಬರೆ** ಪದಕ್ಕೆ ಅರ್ಥವಿಲ್ಲ.
# **ಮಕ್ಕಳುಗಿಕ್ಕಳು** ಇವೆಯೋ - ಇಲ್ಲಿ **ಗಿಕ್ಕಳು** ಪದಕ್ಕೆ ಅರ್ಥವಿಲ್ಲ.
# **ಸೊಪ್ಪುಸೆದೆ** ಬೆಳೆಯುತ್ತಾನೆ - ಇಲ್ಲಿ **ಸೆದೆ** ಪದಕ್ಕೆ ಅರ್ಥವಿಲ್ಲ.
# **ಸಾಲಸೋಲ** ಮಾಡಿದ್ದಾನೆ - ಇಲ್ಲಿ **ಸೋಲ** ಪದಕ್ಕೆ ಅರ್ಥವಿಲ್ಲ.
# **ಹುಳುಹುಪ್ಪಡಿ**ಗಳಿದ್ದಾವು - ಇಲ್ಲಿ **ಹುಪ್ಪಡಿ** ಪದಕ್ಕೆ ಅರ್ಥವಿಲ್ಲ.

ಮೇಲಿನ ಜೋಡು ನುಡಿಗಟ್ಟುಗಳು, ಗ್ರಂಥಗಳಲ್ಲಿ. ಮಾತುಗಳಲ್ಲಿ ಕೆಲವರಿಂದ ಪ್ರಯೋಗಿಸಲ್ಪಟ್ಟಿವೆ.  ಇವು ಒಂದೇ ರೀತಿಯ ಎರಡು ಶಬ್ದಗಳ ಪ್ರಯೋಗಗಳಲ್ಲ. ಬೇರೆಬೇರೆ ರೀತಿಯ ಎರಡು ಪದಗಳು. ಎರಡನೆಯ ಶಬ್ದಕ್ಕೆ ವಾಚ್ಯಾರ್ಥವಿಲ್ಲದಿದ್ದರೂ ಮೊದಲನೆಯ ಶಬ್ದದ ಅರ್ಥಕ್ಕೆ ಪುಷ್ಟಿಯನ್ನು ಕೊಡಲು ಉಪಯೋಗಿಸುವ ಪದಗಳಾಗಿವೆ.

#### ನೋಡಿ: 
------------
*ಕನ್ನಡ ವ್ಯಾಕರಣ

ವರ್ಗ:ಕನ್ನಡ ವ್ಯಾಕರಣ;'
ಮಿಶ್ರಣಾಂಶ

**ಮಿಶ್ರಣಾಂಶ**ವು (ಸಾಮಾನ್ಯ ಅರ್ಥದಲ್ಲಿ) ಒಂದು ಮಿಶ್ರಣದ ಭಾಗವಾಗುವ ಒಂದು ಪದಾರ್ಥ. ಉದಾಹರಣೆಗೆ, ಅಡುಗೆಯಲ್ಲಿ, ಪಾಕವಿಧಾನಗಳು ಒಂದು ನಿರ್ದಿಷ್ಟ ಖಾದ್ಯವನ್ನು ತಯಾರಿಸಲು ಯಾವ ಮಿಶ್ರಣಾಂಶಗಳನ್ನು ಬಳಸಲಾಗುತ್ತದೆಂದು ಸೂಚಿಸುತ್ತವೆ. ಹಲವು ವಾಣಿಜ್ಯ ಉತ್ಪನ್ನಗಳು, ಅವುಗಳನ್ನು ಪೈಪೋಟಿಯಲ್ಲಿರುವ ಉತ್ಪನ್ನಗಳಿಗಿಂತ ಉತ್ತಮವಾಗಿಸುವ ಉದ್ದೇಶದಿಂದ, ಒಂದು ರಹಸ್ಯ ಮಿಶ್ರಣಾಂಶವನ್ನು ಹೊಂದಿರುತ್ತವೆ.

ವರ್ಗ:ಘಟಕಗಳು
ವರ್ಗ:ಆಹಾರ
ಮಾಲ್ ಅಫ್ ಮೈಸೂರ್

ಇದು ಮೈಸೊರಿನಲ್ಲಿ ಇರುವ ದೊದ್ದ ಮಾಲ್. ಇದು ಇರುವುದು ಎಮ್.ಜಿ. ರಸ್ತೆ, ಮೈಸೊರು, ಕರ್ನಾಟಕ. ಇದರಲ್ಲಿ ಸತ್ಯಮ್ ಸಿನಿಮಾಸ್ ಇದೆ.

## ಈ ಲೇಖನಗಳನ್ನೂ ನೋಡಿ 
ಮೈಸೂರು

## ಉಲ್ಲೇಖಗಳು 
*http://en.wikipedia.org/wiki/Mall_of_Mysore
*http://www.masthmysore.com/business/listings/malls-in-mysore/mall-of-mysore 

## ಇತರ ತಾಣಗಳು 
*http://www.facebook.com/pages/Mall-Of-Mysore/204470412922582
*http://www.satyamcineplexes.com 
*http://www.radissonblu.com/hotel-mysore

ವರ್ಗ:ಮೈಸೂರು
ಗುರುತು ಪಟ್ಟಿ

[thumb|Right|ಗುರುತು ಪಟ್ಟಿಗಳಿರುವ [ಅಂಗಿ]]
**ಗುರುತು ಪಟ್ಟಿ**ಯು ಒಂದು ಧಾರಕ ಅಥವಾ ವಸ್ತುವಿಗೆ ಅಂಟಿಸಲಾದ, ಮತ್ತು ಬರಹ, ಉತ್ಪನ್ನಕ್ಕೆ ಸಂಬಂಧಿಸಿದ ಮಾಹಿತಿ, ವಿಳಾಸಗಳು ಮುದ್ರಿತವಾದ, ಕಾಗದ, ಪಾಲಮರ್, ಬಟ್ಟೆ, ಲೋಹ, ಅಥವಾ ಬೇರೆ ಮೂಲವಸ್ತುವಿನ ಒಂದು ತುಂಡು. ಗುರುತು ಪಟ್ಟಿಯನ್ನು ಧಾರಕ ಅಥವಾ ವಸ್ತುವಿನ ಮೇಲೆ ಪ್ರತ್ಯಕ್ಷವಾಗಿ ಮುದ್ರಿಸಲಾಗಿರಬಹುದು. ಗುರುತು ಪಟ್ಟಿಗಳು ಹಲವು ಉಪಯೋಗಗಳನ್ನು ಹೊಂದಿವೆ: ಉತ್ಪನ್ನದ ಗುರುತಿಸುವಿಕೆ, ಹೆಸರಿನ ಟ್ಯಾಗ್‍ಗಳು, ಜಾಹೀರಾತು, ಎಚ್ಚರಿಕೆಗಳು, ಮತ್ತು ಇತರ ಸಂವಹನ.

ವರ್ಗ:ಪ್ಯಾಕೇಜಿಂಗ್ ವಸ್ತುಗಳು
ಕರ್ನಾಟಕ ನಾಗರಿಕರಿಗೆ ಸೇವೆಗಳ ಖಾತರಿ ಅಧಿನಿಯಮ - ೨೦೧೧

**ಸಕಾಲ** ಎಂದು ಹೆಸರು ಹೊಂದಿರುವ **ಕರ್ನಾಟಕ ನಾಗರಿಕರಿಗೆ ಸೇವೆಗಳ ಖಾತರಿ ಅಧಿನಿಯಮ - ೨೦೧೧** ಭ್ರಷ್ಟಾಚಾರ ನಿಯಂತ್ರಣ ಮತ್ತು ಸರ್ಕಾರಿ ಸೇವೆಗಳಿಗೆ ಕಾಲಮಿತಿ ನಿಗದಿಪಡಿಸುವ ವಿಧೇಯಕವಾಗಿದೆ. ಇದು ರಾಜ್ಯಾದ್ಯಂತ ಏಪ್ರಿಲ್ ೨, ೨೦೧೨ರಂದು ಜಾರಿಗೆ ಬಂದಿತು.

## ಬಾಹ್ಯ ಕೊಂಡಿಗಳು 
ಸಕಾಲ ಯೋಜನೆಯ ಅಧಿಕೃತ ಜಾಲತಾಣ

ವರ್ಗ:ಆಡಳಿತ ವಿಭಾಗಗಳು
ಬಿ. ಜಯಾ

**ಬಸಪ್ಪ ಜಯಾ** (೩ ಸೆಪ್ಟೆಂಬರ್೧೯೪೪ – ೦೩ ಜೂನ್ ೨೦೨೧), **ಬಿ. ಜಯಾ** ಎಂದೇ ಪರಿಚಿತರಾದ ಭಾರತೀಯ ಕನ್ನಡ ಚಿತ್ರನಟಿ ಮತ್ತು ರಂಗಭೂಮಿ ಕಲಾವಿದೆ. ಸುಮಾರು ೩೫೦ಕ್ಕೂ ಹೆಚ್ಚಿನ ಚಲನಚಿತ್ರಗಳಲ್ಲಿ ಹಾಸ್ಯ-ಪೋಷಕ ಪಾತ್ರಗಳಲ್ಲಿ ನಟಿಸಿರುವ ಜಯಾ ಅವರಿಗೆ, *ಗೌಡ್ರು* ಚಿತ್ರದ ಅಭಿನಯಕ್ಕೆ **ಕರ್ನಾಟಕ ರಾಜ್ಯ ಪ್ರಶಸ್ತಿ-ಅತ್ತ್ಯುತ್ತಮ ಪೋಷಕ ನಟಿ** ೨೦೦೪-೦೫ನೆ ಸಾಲಿನಲ್ಲಿ ದೊರೆತಿದೆ.
 
೧೯೫೬ ರಲ್ಲಿ ಬಾಲನಟಿಯಾಗಿ ’ಭಕ್ತ ಪ್ರಹ್ಲಾದ ಚಿತ್ರದಲ್ಲಿ ಸಿನಿಮಾರಂಗಕ್ಕೆ ಪಾದಾರ್ಪಣೆಮಾಡಿದ 'ಜಯ'ರವರು, ಹಲವಾರು ನಟರ ಜೊತೆ ನಟಿಸಿದ್ದಾರೆ. ದೈವಲೀಲೆ ನಟ ಬಾಲಕೃಷ್ಣರ ಜೊತೆ, ನರಸಿಂಹರಾಜು ಜೊತೆ, ವಿಧಿವಿಲಾಸ, ಮತ್ತೊಬ್ಬ ನಟಿ ಆರ್.ಟಿ.ರಮಾ ನಂತರ ಬಂದರು. 'ಜಯ' ಚಿತ್ರರಂಗಕ್ಕೆ ಬರುವ ಮೊದಲೇ ಎಂ.ಎನ್. ಲಕ್ಶ್ಮೀದೇವಿಯವರು, ನರಸಿಂಹರಾಜು, ಮತ್ತು ಬಾಲಣ್ಣನವರ ಜೊತೆ ಅಭಿನಯಿಸುತ್ತಿದ್ದರು. ಜಯ' ಚಲನಚಿತ್ರ ನಟ ನರಸಿಂಹರಾಜುರವರ ಜೊತೆಯಲ್ಲಿ ಸುಮಾರು ೩೫೦-೪೦೦ ಚಿತ್ರಗಳಲ್ಲಿ ನಟಿಸಿದ್ದಾರೆ. ಈ ನಟರೆಲ್ಲಾ ಜೊತೆಯಾಗಿ ಕನ್ನಡ ಚಲನ ಚಿತ್ರದ ಹಾಸ್ಯದ ಪಾತ್ರಗಳನ್ನು ಜೀವಂತವಾಗಿರಿಸಿದ್ದಾರೆ. 1944 ರಲ್ಲಿ ಜನಿಸಿದ್ದ ಅವರು ಆದರೆ ಬಿ. ಜಯ ಅವರು ದಿನಾಂಕ 04-06-2021 ದಂದು ಬೆಂಗಳೂರಿನ ಅವರ ನಿವಾಸದಲ್ಲಿ ಇಂದು ನಿಧನರಾದರು.

## ಮನೆತನ,ಬಾಲ್ಯ
'ಜಯ'ರವರ ತಂದೆ ಬಸಪ್ಪನವರು. 'ಬಸಪ್ಪ'ನವರ ಹಿರಿಯರು, ಸುಮಾರು ೭೦-೮೦ ವರ್ಷಗಳ ಹಿಂದೆಯೇ ಕೊಳ್ಳೇಗಾಲದಿಂದ ಬೆಂಗಳೂರಿಗೆ ಬಂದು ವಾಸ್ತವ್ಯ ಹೂಡಿದ್ದರು. ಬಸಪ್ಪನವರು ಒಳ್ಳೆಯ ನಟರು. ಅವರು ಸಿನಿಮಾಗಳಲ್ಲಿ 'ರಾಕ್ಷಸ','ಜಲಂದರ' ಮುಂತಾದ ಪಾತ್ರಗಳಲ್ಲಿ ಅಭಿನಯಿಸಿ ಹೆಸರುವಾಸಿಯಾಗಿದ್ದರು. **ಅವರ ಕೆಲವು ಚಿತ್ರಗಳು** 
* 'ಎಮ್ಮೆತಮ್ಮಣ್ಣ'
* 'ಬೀದಿ ಬಸವಣ್ಣ' ಮೊದಲಾದವುಗಳು.
## 'ಜಯರವರಿಗೆ ಸಂದ ಗೌರವ ಪ್ರಶಸ್ತಿಗಳು'
* 'ಗೌಡ್ರು' ಸಿನಿಮಾಕ್ಕೆ 'ರಾಜ್ಯ ಪ್ರಶಸ್ತಿ' 
* 'ಚಿತ್ರಪ್ರೇಮಿಗಳ ಸಂಘದಿಂದ ಹಲವಾರು ಪ್ರಶಸ್ತಿಗಳು' : ೧೯೬೪, ೬೫, ೭೧, ೭೫ ರಲ್ಲಿ
ಸಿನಿಮಾರಂಗದಲ್ಲಿ ಇನ್ನೂ ಬೇಡಿಕೆ ಇದ್ದಾಗಲೇ ಜಯ, 'ಟೆಲಿವಿಶನ್ ಕ್ಷೇತ್ರ'ಕ್ಕೆ ಬಂದರು. ಅಂದಿನ ದಿನಗಳಲ್ಲಿ ಮನೆಮಾತಾಗಿದ್ದ, ದೂರದರ್ಶನದಲ್ಲಿ, ಮನೆತನ ವೆಂಬ 'ಮೊದಲ ಧಾರಾವಾಹಿ'ಯಲ್ಲಿ ಕೆಲಸಮಾಡಿದರು. ಜಯ, ಪಂಡರಿಬಾಯಿಯವರ ನಾಟಕ ತಂಡದಲ್ಲಿ ಕೆಲಸಮಾಡಿದ್ದರು. ಹೀಗೆ, ಪಂಡರಿಬಾಯಿಯವರು, ತಮ್ಮ ಸ್ವಂತ ನಾಟಕ ಕಂಪೆನಿಯನ್ನು ಸುಮಾರು ೧೦ ವರ್ಷ ನಡೆಸಿದರು.
## ಬಿ.ಜಯರವರ ಅನಿಸಿಕೆಗಳು
೭೦ ವರ್ಷಕ್ಕೆ ಸುಮಾರು ೧೨೦ ವರ್ಷದ ನಟನೆಯ ಅನುಭವ ಸಿಕ್ಕಿದೆಯೆಂದು 'ಜಯ' ಹೆಮ್ಮೆಯಿಂದ ಹೇಳುತ್ತಾರೆ. ಕೈಲಾಗುವಷ್ಟು ದಿನ ತಮಗೆ ದೊರೆತ ಅವಕಾಶಗಳನ್ನು ಅಚ್ಚುಕಟ್ಟಾಗಿ ನಿಭಾಯಿಸುವ ಆಶೆ ಅವರದು.

ವರ್ಗ:ಟೆಲಿವಿಶನ್ ನಟಿ
ವರ್ಗ:ಚಲನಚಿತ್ರ ನಟಿಯರು
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ಲಾಸ್ಟ್ ಸಪ್ಪರ್

[thumb|right|[ಲಿಯೊನಾರ್ಡೊ ಡ ವಿಂಚಿಯ **ದಿ ಲಾಸ್ಟ್ ಸಪ್ಪರ್**]]
**ಲಾಸ್ಟ್   ಸಪ್ಪರ್**  ಲಿಯೊನಾರ್ಡೊ ಡ ವಿಂಚಿಯ ಅತ್ಯಂತ   ಪ್ರಸಿದ್ಧ   ವರ್ಣಚಿತ್ರಗಳಲ್ಲೊಂದು. ಈ ಚಿತ್ರದಲ್ಲಿ ಯೇಸು ತನ್ನ ೧೨ "ಅಪೋಸ್ತಲ್"ಗಳ ಜೊತೆ ತನ್ನ ಕೊನೆಯ  ಔತಣವನ್ನು ಸವಿತಯುವ  ದೃಶ್ಯ ಚಿತ್ರಿಸಲಾಗಿದೆ. ಈ ಚಿತ್ರ ಕ್ರಿಸ್ಚಿಯನ್ನರ ಅತ್ಯಂತ  ಪವಿತ್ರ ಚಿತ್ರಗಳಲ್ಲ್ಂದು.
ರಿಕಾರ್ಡೊ ಮಾಗ್ನಾನಿ ಯಾವಾಗಲೂ ಲಿಯೋನಾರ್ಡೊ ಡಾ ವಿಂಚಿಯ ಅಂತಿಮ ಸಂಜೆ ಚಿತ್ರದಲ್ಲಿ ಅಡ್ಡಸಾಯಿಸಿದಂತೆ, ಲಿಯೋನಾರ್ಡೊ ಡಿ ಕೋಮೊ ಸರೋವರದ ರೆಸೆಗೋನೆ ಚಿಮ್ಮಿಯನ್ನು ಮುಖ್ಯವಾಗಿ ವಿಶ್ಲೇಷಿಸಿದ ಅನಾಲಿಸಿಸ್‌ನಿಂದ ಗೊತ್ತಾಯಿತು.

## ಬಾಹ್ಯ ಸಂಪರ್ಕಗಳು
* Official Milanese "The Last Supper" site (English and Italian version)
* Leonardo's Last Supper and the three layers 
* John the Apostle in Art 
* 24 'Last Supper' Parodies
**Leonardo da Vinci: anatomical drawings from the Royal Library, Windsor Castle*, exhibition catalog fully online as PDF from The Metropolitan Museum of Art, which contains material on *The Last Supper* (see index)

ವರ್ಗ:ಚಿತ್ರಕಲೆ
ದ್ವಿರುಕ್ತಿ

ಒಂದು ವಿಶೇಷಾರ್ಥವನ್ನು ವ್ಯಕ್ತಪಡಿಸುವುದಕ್ಕಾಗಿ ಒಂದು ಪದವನ್ನ್ನೋ, ಒಂದು ವಾಕ್ಯವನ್ನೋ ಎರಡೆರಡು ಸಲ ಪ್ರಯೋಗ ಮಾಡುವುದಕ್ಕೆ **ದ್ವಿರುಕ್ತಿ** (ದ್ವಿಃ ಉಕ್ತಿ - ದ್ವಿರುಕ್ತಿ) ಎನ್ನುವರು. ದ್ವಿರುಕ್ತಿಗಳನ್ನು ಜೋಡು ನುಡಿಗಟ್ಟುಗಳೆಂದು ತಪ್ಪಾಗಿ ತಿಳಿಯಬಾರದು.

# ತಿಂಡಿ ತೀರ್ಥ
 **ಮನೆಮನೆ**ಗಳನ್ನು ತಿರುಗಿ ಭಿಕ್ಷೆ ಬೇಡಿದರು.
# ಮಗನೇ, **ಬೇಗಬೇಗ** ಬಾ.
# ಮಕ್ಕಳು **ಓಡಿಓಡಿ** ದಣಿದರು.
# **ಅಕ್ಕಟಕ್ಕಟಾ ! ಕಷ್ಟ, ಕಷ್ಟ**.
# **ಈಗೀಗ** ಅವನು ಚೆನ್ನಾಗಿ ಓದುತ್ತಿದ್ದಾನೆ.
# **ದೊಡ್ಡ್ದದೊಡ್ದ** ಮಕ್ಕಳು ಬಂದರು.

ಇಲ್ಲಿ, **ಮನೆಮನೆ**, **ಬೇಗಬೇಗ**, **ಓಡಿಓಡಿ**, **ಅಕ್ಕಟಕ್ಕಟಾ**, **ಕಷ್ಟಕಷ್ಟ**, **ಈಗೀಗ**, **ದೊಡ್ಡ್ದದೊಡ್ದ** ಶಬ್ದಗಳನ್ನು ಎರಡೆರಡು ಸಲ ಪ್ರಯೋಗಿಸಲಾಗಿದೆ.

ಮನೆಮನೆಗಳನ್ನು ತಿರುಗಿ ಎಂಬಲ್ಲಿ ಪ್ರತಿಯೊಂದು ಮನೆಯನ್ನೂ ತಿರುಗಿ ಎಂಬರ್ಥವೂ, ಬೇಗಬೇಗ ಬಾ ಎಂಬಲ್ಲಿ ಅವಸರವೂ (ತ್ವರೆ) ಎಂಬರ್ಥವೂ ವ್ಯಕ್ತವಾಗುವುದು. ಓಡಿಓಡಿ ದಣಿದರು ಎಂಬಲ್ಲಿ ಆಧಿಕ್ಯ ವೂ(ಹೆಚ್ಚು ಓಡಿದನೆಂಬ)ವ್ಯಕ್ತವಾಗುವುದು.

ದ್ವಿರುಕ್ತಿಯು ಸಾಮಾನ್ಯವಾಗಿ ಉತ್ಸಾಹ, ಆಧಿಕ್ಯ (ಹೆಚ್ಚು)ದಲ್ಲಿ, ಪ್ರತಿಯೊಂದೂ ಎಂಬರ್ಥದಲ್ಲಿ, ಕೋಪ, ಸಂಭ್ರಮ, ಆಶ್ಚರ್ಯ, ಆಕ್ಷೇಪ, ಹರ್ಷ, ಒಪ್ಪಿಗೆ (ಸಮ್ಮತಿ), ಅವಸರ (ತ್ವರೆ), ಅನುಕ್ರಮ, ಆದರ, ಅನೇಕ ವಸ್ತುಗಳಲ್ಲಿ ಒಂದನ್ನೇ ಗುರುತಿಸಿ ಹೇಳುವಾಗ ಉಪಯೋಗಿಸುತ್ತೇವೆ.

1. **ಉತ್ಸಾಹ** ಎಂಬರ್ಥದಲ್ಲಿ  :-
# ಹೌದು, ಹೌದು ! ನಾನೇ ಗೆದ್ದೆ.
# ನಿಲ್ಲು,ನಿಲ್ಲು !  ನಾನೂ ಬರುತ್ತೇನೆ.
# ಇಗೋ  ! ನಾನೂ ಬಂದೆ, ನಾನೂ ಬಂದೆ.

2. **ಹೆಚ್ಚು (ಆಧಿಕ್ಯ)**ಎಂಬರ್ಥದಲ್ಲಿ :-
# ದೊಡ್ಡ ದೊಡ್ಡ ಕಾಯಿಗಳು  ಬಿಟ್ಟಿವೆ.
# ಹೆಚ್ಚು ಹೆಚ್ಚು ಜನರು ಸೇರಬೇಕು.

3. **ಪ್ರತಿಯೊಂದು** ಎಂಬರ್ಥದಲ್ಲಿ :-
# ಮನೆಮನೆಗಳನ್ನು ತಿರುಗಿದನು.
# ಕೇರಿಕೇರಿಗಳನ್ನು ಅಲೆದನು.
# ಊರೂರು ತಿರುಗಿ ಬೇಸತ್ತನು.

4. **ಕೋಪ** ಎಂಬರ್ಥದಲ್ಲಿ  :-
# ಎಲೆಲಾ ! ಮೂರ್ಖ ! ನಿಲ್ಲು, ನಿಲ್ಲು, ಬಂದೆ.
# ಎಲೆಲೆ ! ನಿನ್ನನ್ನು ಕೊಲ್ಲದೆ ಬಿಡುವೆನೆ ?
# ಕಳ್ಳಾ,ಕಳ್ಳಾ,, ನಿನಗಿದೆ ಶಿಕ್ಷೆ  !

5. **ಸಂಭ್ರಮ** ಎಂಬರ್ಥದಲ್ಲಿ :-
# ಅಗೋ ! ಅಗೋ ! ಎಷ್ಟು ಚೆನ್ನಾಗಿದೆ !
# ಬನ್ನಿ, ಬನ್ನಿ,, ಕುಳಿತುಕೊಳ್ಳಿ.
# ಹತ್ತಿರ ಬಾ, ಹತ್ತಿರ ಬಾ
# ಮೇಲೆ ಕೂಡಿರಿ! ಮೇಲೆ ಕೂಡಿರಿ!

6. **ಆಶ್ಚರ್ಯ** ಎಂಬರ್ಥದಲ್ಲಿ :-
# ಅಬ್ಬಬ್ಬಾ! ಎಂಥಾ ರಮ್ಯ ನೋಟವಿದು !
# ಅಹಹಾ! ರುಚಿಕರ ಊಟವಿದು !

7. **ಆಕ್ಷೇಪಾರ್ಥ** ಎಂಬರ್ಥದಲ್ಲಿ :-
# ಬೇಡ ಬೇಡ,ಅವನಿಗೆ ಕೊಡಬೇಡ.
# ನಡೆ ನಡೆ, ದೊಡ್ಡವರ ರೀತಿ ಅವನಿಗೇಕೆ?
# ಎಲೆಲಾ! ನಿನ್ನಂಥವನು ಹೀಗೆ ನುಡಿಯಬಹುದೇ?

8. **ಹರ್ಷ** ಎಂಬರ್ಥದಲ್ಲಿ  :- 
# ಅಹಹಾ,ನಾವೇ   ಧನ್ಯರು !
# ಅಮ್ಮಾ,, ಅಮ್ಮಾ,, ನಾನೇ ಈ ಚಿತ್ರ ಬರೆದವಳು.
# ನಿಲ್ಲಿ ನಿಲ್ಲಿ! ನಾನೂ ನೋಡಲು ಬರುತ್ತೇನೆ.

9. **ಒಪ್ಪಿಗೆಯ (ಸಮ್ಮತಿ)** ಎಂಬರ್ಥದಲ್ಲಿ  :-
# ಹೌದು ಹೌದು, ಯೋಗ್ಯನಿಗೇ ಸಂಭಾವನೆ ದೊರಕಿದೆ.
# ಆಗಲಿ ಆಗಲಿ, ನೀವು ಬರುವುದು ಸಂತೋಷಕರ.
# ಇರಲಿ ಇರಲಿ, ಉತ್ತಮನಾದವನೇ ಇರಲಿ.

10. **ಅವಸರ (ತ್ವರೆ)** ಎಂಬರ್ಥದಲ್ಲಿ   :-
# ಓಡು ಓಡು, ಬೇಗಬೇಗ ಓಡು.
# ನಡೆ ನಡೆ, ಹೊತ್ತಾಯಿತು.
# ಬಾ ಬಾ, ಬೇಗಬೇಗ ಬಾ.

11. **ಅನುಕ್ರಮ** ಎಂಬರ್ಥದಲ್ಲಿ  :-
# ಗಿಡವು ಮೊದಮೊದಲು ಚಿಕ್ಕಚಿಕ್ಕ ಎಲೆಗಳನ್ನೂ, ಆಮೇಲೆ ದೊಡ್ಡ ದೊಡ್ಡ ಎಲೆಗಳನ್ನೂ ಬಿಡುತ್ತದೆ.
# ಚಿಕ್ಕ ಚಿಕ್ಕ ಮಕ್ಕಳು ಮೊದಲು ಊಟ ಮಾಡಲಿ, ಆಮೇಲೆ ದೊಡ್ಡ ದೊಡ್ಡ ಮಕ್ಕಳು ಊಟ ಮಾಡಲಿ.
# ದೊಡ್ಡ ದೊಡ್ಡ ವಿಚಾರಗಳನ್ನು ದೊಡ್ಡದೊಡ್ಡವರಿಂದಲೇ ಕೇಳಬೇಕು.

12. **ಆದರ** ಎಂಬರ್ಥದಲ್ಲಿ  :-
# ಅಣ್ಣಾ ಬಾ ಬಾ, ಮೊದಲು ಊಟ ಮಾಡು.
# ಇತ್ತ ಬನ್ನಿ, ಇತ್ತ ಬನ್ನಿ,, ಮೇಲೆ ಕುಳಿತುಕೊಳ್ಳಿ.
# ಭಾವ ಬಂದ, ಭಾವ ಬಂದ, ಕಾಲಿಗೆ ನೀರು ಕೊಡು.

13. **ಒಂದನ್ನು** ಗುರುತಿಸು ಎಂಬರ್ಥದಲ್ಲಿ :-
# ಈ ನಾಣ್ಯದ ಚೀಲದಲ್ಲಿ ಒಂದೊಂದು ಕಾಸು ತೆಗೆದು ಒಬ್ಬೊಬ್ಬನಿಗೆ ಹಂಚು.
# ಈ ಹಣ್ಣುಗಳಲ್ಲಿ ಚಿಕ್ಕ ಚಿಕ್ಕದ್ದನ್ನು ಆರಿಸಿ ಬೇರೆ ಇಡು.
# ದೊಡ್ಡ ದೊಡ್ಡ ಕಲ್ಲುಗಳನ್ನೇ ಎತ್ತಿ ತಾ.

**ದ್ವಿರುಕ್ತಿಯಲ್ಲಿ ಕಾಣುವ ಕೆಲವು ವಿಶೇಷ ರೂಪಗಳು**  :-
# ಮೊದಲು+ಮೊದಲು=ಮೊಟ್ಟಮೊದಲು-ಮೊತ್ತಮೊದಲು
# ಕಡೆಗೆ+ಕಡೆಗೆ=ಕಡೆಕಡೆಗೆ-ಕಟ್ಟಕಡೆಗೆ
# ನಡುವೆ+ನಡುವೆ=ನಡುನಡುವೆ-ನಟ್ಟನಡುವೆ
# ಬಯಲು+ಬಯಲು=ಬಟ್ಟಬಯಲು-ಬಚ್ಛಬಯಲು
# ತುದಿ+ತುದಿ=ತುಟ್ಟತುದಿ-ತುತ್ತತುದಿ
# ಕೊನೆಗೆ+ಕೊನೆಗೆ=ಕೊನೆಕೊನೆಗೆ
# ಮೆಲ್ಲನೆ+ಮೆಲ್ಲನೆ=ಮೆಲ್ಲಮೆಲ್ಲನೆ
# ಕೆಳಗೆ  + ಕೆಳಗೆ =ಕೆಳಕೆಳಗೆ

----
*ಕನ್ನಡ ವ್ಯಾಕರಣ

ವರ್ಗ:ಕನ್ನಡ ವ್ಯಾಕರಣ
ವರ್ಗ:ಭಾಷಾ ವಿಜ್ಞಾನ
ಮಂಜುಗುಣಿ

**ಮಂಜುಗುಣಿ** ಉತ್ತರ ಕನ್ನಡ ಜಿಲ್ಲೆಯ ಸಿರ್ಸಿ ತಾಲೂಕಿನಲ್ಲಿರುವ ಊರು. ಶಿರಸಿಯಿಂದ ೨೬ ಕಿಲೋಮೀಟರ್ ದೂರದಲ್ಲಿರುವ ಇಲ್ಲಿನ ವೆಂಕಟರಮಣ ಮತ್ತು ಪದ್ಮಾವತಿಯರ ದೇವಸ್ಥಾನ ಪ್ರಸಿದ್ಧವಾಗಿದೆ. ಇದನ್ನು ಕರ್ನಾಟಕದ ತಿರುಪತಿ ಎಂದೂ ಕರೆಯುತ್ತಾರೆ. ಸಹ್ಯಾದ್ರಿಯ ತಪ್ಪಲಿನಲ್ಲಿರುವ ಈ ಪ್ರದೇಶದಲ್ಲಿ, ಚಳಿಗಾಲದಲ್ಲಿ ದಟ್ಟವಾದ ಮಂಜು ಮುಸುಕಿರುವುದರಿಂದ ಈ  "ಮಂಜುಗುಣಿ" ಎಂದು ಕರೆಯಲಾಗುವುದೆಂದೂ ಹೇಳಲಾಗುತ್ತದೆ. 
thumb|300x300px|ಶ್ರೀ ಚಕ್ರತೀರ್ಥ ಕೆರೆ
ಸುಂದರ ಕಲ್ಲಿನ ಕೆತ್ತನೆಗಳೊಂದಿಗೆ, ಅಪರೂಪದ ಸಾಲಿಗ್ರಾಮಗಳು, ವಿಶಾಲ ರಥಬೀದಿ, ಸುಂದರ ಕೆತ್ತನೆಯ ಮರದ ಬೃಹತ್ ರಥ, ಗೋಶಾಲೆ, ಅಶ್ವಶಾಲೆ, ಮಾರುತಿ ದೇವಸ್ಥಾನ ಮತ್ತು ಶ್ರೀ ಚಕ್ರತೀರ್ಥ ಕೆರೆ ಇಲ್ಲಿನ ವಿಶೇಷ ಆಕರ್ಷಣೆಗಳಾಗಿವೆ. ಪ್ರತಿನಿತ್ಯವೂ ಇಲ್ಲಿ ಉಚಿತ ಅನ್ನ ಸಂತರ್ಪಣೆ ನಡೆಯುತ್ತದೆ.

## ಸ್ಥಳ ಪುರಾಣ 
ಸುಮಾರು ೯ನೇ ಶತಮಾನದಲ್ಲಿ ತಿರುಮಲ ಯೋಗಿಗಳು ತಿರುಪತಿಯಿಂದ ತೀರ್ಥಯಾತ್ರೆಗೆ ಹೊರಡುತ್ತಾರೆ. ಈಗಿನ ಮಂಜುಗುಣಿಯಿಂದ ೮ ಕಿಮೀ  ದೂರದಲ್ಲಿರುವ ಗಿಳಿಲಗುಂಡಿ ಊರಿನ ಕೊಳದ ಬಳಿ ತಪಸ್ಸು ಮಾಡಲು ಆರಂಭಿಸುತ್ತಾರೆ. ಆ ಸಮಯದಲ್ಲಿ, ಶಂಖ-ಚಕ್ರ-ಧನುರ್ಬಾಣ ಧರಿಸಿದ ವೆಂಕಟೇಶ ವಿಗ್ರಹದ ದರ್ಶನವಾಯಿತು. ಅದನ್ನು ತಂದು ಮಂಜುಗುಣಿಯಲ್ಲಿ ಪ್ರತಿಷ್ಠಾಪಿಸುತ್ತಾರೆ.

ಖಲಮೃಗಮೃಗಯಾರ್ಥಂ ಪಾದುಕಾಶೋಭಿಪಾದಃ |
ಕರಧೃತಶರಚಕ್ರೋದ್ದಾಮಶಂಖಾಗ್ರ್ಯಚಾಪಃ||
ಸಕಲಭುವಿ ಚರಿತ್ವಾ ಮಂಜುಗುಣ್ಯಾಖ್ಯರಮ್ಯ- |
ಸ್ಥಲಸದನಗತೋಽಭೂದ್ವೇಂಕಟೇಶೋ ಮುಕುಂದಃ ||೭೮||

**ಅರ್ಥ:**  ವೇಂಕಟೇಶನು ದುಷ್ಟ(ರೆಂಬ) ಮೃಗಗಳ ಬೇಟೆಗಾಗಿ, ಪಾದುಕೆಗಳನ್ನು ಧರಿಸಿ, ಶಂಖ-ಚಕ್ರ ಬಿಲ್ಲು-ಬಾಣಗಳನ್ನು ಕರದಲ್ಲಿ ಹಿಡಿದು ಸಕಲ ಭೂಮಂಡಲದಲ್ಲಿ ಸಂಚರಿಸುತ್ತಿರುವಾಗ, ಮಂಜುಗುಣಿಯ ರಮ್ಯತೆಗೆ ಮನಸೋತು, ಒಂದೂ ಹೆಜ್ಜೆಯನ್ನು ಮುಂದಿಡಲಾಗದೆ ಅಲ್ಲಿಯೇ ನೆಲೆಸಿದ್ದಾನೆ.

## ದೇವಾಲಯಗಳು 
ಇಲ್ಲಿರುವ ವೆಂಕಟರಮಣ ದೇವಸ್ಥಾನ ವಿಜಯನಗರ ಶೈಲಿಯಲ್ಲಿ ಸಂಪೂರ್ಣ ಕಲ್ಲುಗಳಿಂದ ಮಾಡಲ್ಪಟ್ಟಿದೆ. ದೇವಾಲಯದ ಒಳಾಂಗಣದಲ್ಲಿ ಕಲ್ಲಿನ ಸುಂದರ ಕೆತ್ತನೆಗಳನ್ನು ನೋಡಬಹುದಾಗಿದೆ.  ವೆಂಕಟರಮಣನ ಬಲಭಾಗದಲ್ಲಿ ಪದ್ಮಾವತಿಯ ದೇವಸ್ಥಾನವಿದೆ.  ಎಡಬಾಗದಲ್ಲಿ ಗಣಪತಿ ವಿಗ್ರಹವಿದೆ.

ಇತ್ತೀಚಿಗೆ  ಈ ದೇವಾಲಯವನ್ನು ಪುನರ್ ನವೀಕರಣ ಮಾಡಲಾಗಿದೆ. ತಾಮ್ರದ ಹೊದಿಕೆ ಅಳವಡಿಸಲಾಗಿದೆ. ಅಕ್ಕಪಕ್ಕದ ಗುಡಿಗಳಿಗೆ ಸುಸಜ್ಜಿತ ಕಟ್ಟಡ, ಪ್ರದಕ್ಷಿಣಾ ಪಥಕ್ಕೆ ನೆಲಹಾಸು ಹಾಗೂ ಇನ್ನಿತರೇ ಅಭಿವೃದ್ಧಿ ಕೆಲಸಗಲಿಗಾಗಿ ಕೋಟ್ಯಂತರ ರೂಪಾಯಿಗಳ ಖರ್ಚು ಮಾಡಲಾಗಿದೆ.

## ರಥೋತ್ಸವ 
thumb|300x300px|
ವಿಶಾಲ ರಥಬೀದಿ
ಚೈತ್ರ ಪೂರ್ಣಿಮೆಯ ದಿನ ನಡೆಯುವ ಮಹಾ ರಥೋತ್ಸವವು ಇಲ್ಲಿನ ಬಹುಮುಖ್ಯ ವಾರ್ಷಿಕ ಉತ್ಸವವಾಗಿದೆ. ಅಂದು ಶ್ರೀ ವೆಂಕಟೇಶ ತಿರುಮಲದಿಂದ ಇಲ್ಲಿ ಭೇಟಿ ನೀಡುತ್ತಾನೆ ಎಂಬ ನಂಬಿಕೆ ಇದೆ. ಇದಕ್ಕೆ ಒಪ್ಪುವಂತ ಸಂಗತಿ ಎಂದರೆ ಅಂದು ತಿರುಪತಿಯಲ್ಲಿ ಪೂಜಾ ಕಾರ್ಯಕ್ರಮಗಳು ಹಲವು ತಾಸುಗಳ ಕಾಲ ನಡೆಯುವುದಿಲ್ಲ.

## ಉಲ್ಲೇಖಗಳು
ಬೆಂಕಿ ನಿಯಂತ್ರಣೆ

ಕಾರ್ಲ್ಟನ್ ಟವರ್ಸ್ ಒಂದು ಬಹು ಅಂತಸ್ತಿನ ವಾಣಿಜ್ಯ ಸಂಕೀರ್ಣ ಕಟ್ಟಡ.ಇದು ೮ ಮಹಡಿಯ ಕಟ್ಟಡ, ಈ ಕಟ್ಟಡ ಬೆಂಗಳೂರಿನ ಏರ್ ಪೋರ್ಟ್ ರಸ್ತೆಯಲ್ಲಿದೆ.ಫೆಬ್ರವರಿ ೨೩,೨೦೧೦ ರಲ್ಲಿ ಕಾರ್ಲ್ಟನ್ ಟವರ್ ಬೆಂಕಿ   ಅನಾಹುತಕ್ಕೆ ಸಿಲುಕಿ ೯ ಜನರು ಮರಣ ಹೊಂದಿದ್ದು ೭೦ ಜನರು ಗಾಯಗೊಂಡಿದ್ದರು.

***ಬೆಂಕಿ ಬೀಳದಂತೆ ವಹಿಸುವಬೇಕಾದ ಮುಂಜಾಗ್ರತಾ ಕ್ರಮಗಳು:***

೧.ಹೊಗೆ ಅಲರಾಮ್ ಮತ್ತು ಕಾರ್ಬನ್ ಮೊನಾಸಯ್ಡ್ ನಿಯಂತ್ರಕಗಳನ್ನು ಅಳವಡಿಸಬೇಕು.
೨.ಹೊಗೆ ಅಲರಾಮ್ ಯಂತ್ರಗಳನ್ನು ಕೆಲಸ ಮಾಡುತ್ತದೆ ಅಥಾವಾ ಇಲ್ಲವ ಎಂದು ಪರಿಶೀಲಿಸಬೇಕು.
೩.ನಿಮ್ಮ ಮನೆಯ/ಕಟ್ಟಡ ಹಾಗೂ ಪ್ರತಿ ಮಟ್ಟದಲ್ಲೂ  ಹೊಗೆ ಅಲರಾಮ್ ಗಳನ್ನು ಅಳವಡಿಸಬೇಕು.
೪.ಅಳವಡಿಸಿದ ಯಂತ್ರಗಳ ಬಗ್ಗೆ  ಪ್ರತಿ ವರ್ಷಕೊಮ್ಮೆ ಎಚ್ಚರವಹಿಸ ಬೇಕು,ಬ್ಯಾಟರಿ ಮತ್ತು ಎಣ್ಣೆಯನ್ನು ಆಗಾಗ ಬದಾಲಾಯಿಸುತ್ತಿರಬೇಕು.
೫.ಬೆಂಕಿ ಬಿದ್ದಂತಹ ಸಮಯದಲ್ಲಿ ಏನು ಮಾಡಬೇಕೆಂಬ ಸುರಕ್ಷತಾ ಕ್ರಮಗಳ ಬಗ್ಗೆ ಶಿಬಿರ ನಡೆಸಬೇಕು.
೬.ಮನೆಯ/ಕಟ್ಟಡದ ನಕ್ಷೆಯನ್ನು ಸುರಕ್ಷಿತ ಜಾಗದಲ್ಲಿಟ್ಟಿರಬೇಕು.
೭.ಮನೆಯ/ಕಟ್ಟಡ ಹೊರಡುವ ವೇಳೆ ಎಲ್ಲಾ ದೀಪಗಳನ್ನು ಆರಿಸಬೇಕು,ಹಾಗೂ ವಿದ್ಯುತ್ ತಂತಿಗಳನ್ನು ಆಗಾಗ ಪರೀಕ್ಷಿಸಬೇಕು.
೮.ಬೆಂಕಿ ಬಿದ್ದಂತಹ ವೇಳೆ ಬೆಂಕಿ ನಂದಿಸುವ ಸಾಧನಗಳನ್ನು ಹೇಗೆ ಉಪಯೋಗಿಸಬೇಕೆಂಬ ಮಾಹಿತಿ ನೀಡುವಂತಹ ತರಬೇತಿಗಳನ್ನು ನಡೆಸಬೇಕು.

**ಬೆಂಕಿ ಬಿದ್ದ ಸಮಯದಲ್ಲಿ ಅನುಸರಿಸಬೇಕಾದ ಕ್ರಮಗಳು**

೧. ಬೆಂಕಿ ಬಿದ್ದ ಸಮಯದಲ್ಲಿ ತಕ್ಷಣ ಹೋರಬಂದು ಹತ್ತಿರದ ಅಗ್ನಿಶಾಮಕ ಸಿಬ್ಬಂದಿಗೆ ೧೦೧ ಕರೆ ಮಾಡಿ ವಿಷಯ ತಿಳಿಸಿ ಬೆಂಕಿ ಬಿದ್ದ ಸ್ಥಳದ ಬಗ್ಗೆ ಸ್ಪಷ್ಟವಾದ ಮಾಹಿತಿಯನ್ನು ಅಗ್ನಿಶಾಮಕ ಸಿಬ್ಬಂದಿ ನೀಡಬೇಕು.
೨. ಅಗ್ನಿಶಾಮಕ ಸಿಬ್ಬಂದಿಯವರು ಬರುವ ಮುನ್ನ ಮನೆಯಲ್ಲಿ/ಕಟ್ಟಡದಲ್ಲಿ ಇರುವಂತಹ ಬೆಂಕಿ ನಂದಿಸುವ ಸಾಧನಗಳನ್ನು ಉಪಯೋಗಿಸಬೇಕು.
೩. ನೀವು ಬೆಂಕಿಬಿದ್ದ ಸ್ಥಳದಲ್ಲಿ ಇದ್ದು ನಿಮ್ಮ ಬಳಿ ಫೋನ್ ಇದ್ದರೆ ಅಗ್ನಿಶಾಮಕ ಸಿಬ್ಬಂದಿಯವರಿಗೆ ಕರೆ ಮಾಡಿ ನೀವು ಇರುವ ಸ್ಥಳದ ಹೆಸರನ್ನು ನಿಖರವಾಗಿ ಹೇಳಿ.
೪.ಬಾಗಿಲನ್ನು ತೆರೆಯುವ ಮುನ್ನ ಬಾಗಿಲನ್ನು ಮುಟ್ಟಿ ಶಾಖ ಇದೆ ಅಥಾವ ಇಲ್ಲ ಎಂದು ಖಾತ್ರಿ ಮಾಡಿಕೊಳ್ಳಿ, ಶಾಖ ಅಧಿಕವಾಗಿದ್ದರೆ ಆ ಬಾಗಿಲನ್ನು ಹೊರತುಪಡಿಸಿ ಪರ್ಯಾಯ ಮಾರ್ಗವನ್ನು ಉಪಯೋಗಿಸಿ ಹೊರಬರಲು ಪ್ರಯತ್ನ ಮಾಡಿ. ಶಾಖ ಕಡಿಮೆ ಇದ್ದರೆ ಆ ಬಾಗಿಲಿನಿಂದ ಹೊರಬಂದು ನೀವು ಬಂದಂತಹ ಬಾಗಿಲನ್ನು ಮುಚ್ಚಿ.
೫.ಒಂದು ವೇಳೆ ನಿಮಗೆ ಯಾವ ಮಾರ್ಗವು ಸಿಗದೇ ಹೋದಲ್ಲಿ ಕಿಟಕಿಯಿಂದ ಹೊರಬರಲು ಪ್ರಯತ್ನಿಸುವ ಮುನ್ನ ಅಗ್ನಿಶಾಮಕ ಸಿಬ್ಬಂದಿ ವರ್ಗದವರಿಗೆ ಸೂಚನೆ ನೀಡಿ ಹೊರಗೆ ಬನ್ನಿ.

**ಬೆಂಕಿ ಬಿದ್ದ ನಂತರ ವಹಿಸುವ ಕ್ರಮಗಳು:**

೧.ಕಟ್ಟಡಕ್ಕೆ ಬೆಂಕಿ ಬಿದ್ದ ಸಂದರ್ಭದಲ್ಲಿ ಹತ್ತಿರದ ತುರ್ತು ನಿರ್ಗಮನ ದಾರಿಯಿಂದ ಹೊರಗೆ ಬರತಕ್ಕದ್ದು,ಆತುರಕ್ಕೆ ಒಳಗಾಗಿ ಕಿಟಕಿಯಿಂದ ಜಿಗಿಯುವುದು ತುಂಬಾ ಅಪಾಯಕಾರಿ,ಹಾಗು ಲಿಪ್ಟ್ ಗಳನ್ನು ಉಪಯೋಗಿಸದೆ   ಮೆಟ್ಟಿಲುಗಳನ್ನು ಬಳಸಬೇಕು.
೨.ಬೆಂಕಿ ಬಿದ್ದ ಜಾಗದಲ್ಲಿ ಸಂಚಾರ ಅಸ್ತ ವ್ಯಸ್ತವಾಗದಂತೆ ನೋಡಿಕೊಂಡು ಆ ರಸ್ತೆಗಳಲ್ಲಿ ಬೆಂಕಿ ನಂದಿಸುವ ವಾಹನಗಳನ್ನು ಬರುವಂತೆ ಸಂದೇಶ ನೀಡಬೇಕು,ಮತ್ತು ಬೆಂಕಿ ಬಿದ್ದಂತಹ ಆ ಸ್ಥಳ ಜನರಿಂದ ಮುಕ್ತವಾಗಿರಬೇಕು.
೩. ಸಾರಿಗೆ ನಿಯಮಕ್ಕೆ ಬೆಂಕಿ ಬಿದ್ದ ವಿಶಯವನ್ನು ತಿಳಿಸಿ  ಬೆಂಕಿ ಬಿದ್ದಂತಹ ರಸ್ತೆಯಲ್ಲಿ ವಾಹನಗಳು ಬರದಂತೆ ಎಛ್ಚರವಹಿಸಬೇಕು. 
೪. ಅಗ್ನಿಶಾಮಕ ಸಿಬ್ಬಂದಿಯವರಿಗೆ  ವಿವರವಾಗಿ ಸರಿಯಾದ ರೀತಿಯಲ್ಲಿ ಅಂದರೆ ಬೆಂಕಿ ಯಾವ ಜಾಗದಲ್ಲಿ ಸಂಭವಿಸಿದೆ,ಕಟ್ಟಡದ ಒಳಗಡೆ ಇರುವಂತಹ ತುರ್ತು ನಿರ್ಗಮನ ಮತ್ತು ಮೆಟ್ಟಿಲುಗಳ ಬಗ್ಗೆ ಮಾಹಿತಿ ನೀಡಬೇಕು.
೫. ಬೆಂಕಿ ಬಿದ್ದ ಸ್ಥಳದಿಂದ ನೀವು ಹೊರಬಂದ ನಂತರ ಮತ್ತೆ ಯಾವುದೇ ಕಾರಣಕ್ಕು ಮತ್ತೆ ಒಳಗೆ ಹೋಗದಿರಿ.
೬.ಅಗ್ನಿಶಾಮಕ ಸಿಬ್ಬಂದಿಯವರ ಸೂಚನೆಗಳನ್ನು ನೀವು ಅನುಸರಿಸತಕ್ಕದ್ದು.
೭. ಆ ಸಂಧರ್ಭದಲ್ಲಿ ಅಗ್ನಿಶಾಮಕ ಸಿಬ್ಬಂದಿಯವರು ಬೆಂಕಿ ಬಿದ್ದ ಸ್ಥಳದಲ್ಲಿ ಸರಿಯಾದ ಕ್ರಮಗಳನ್ನು ತೆಗೆದುಕೊಳ್ಳಲು ಸಹಾಯಕಾರಿ ಆಗುತ್ತದೆ.
೮.ಅನಾಹುತಕ್ಕೆ ಒಳಪಟ್ಟವರನ್ನ ರಕ್ಷಿಸಿದ ನಂತರ ಅವರಿಂದ ಕಟ್ಟಡದ ಒಳಗಡೆಯ ಪರಿಸ್ತಿತಿಯನ್ನು ವಿಚಾರಿಸತಕ್ಕದ್ದು, ಹಾಗು ಗಂಬೀರವಾಗಿ ಗಾಯಗೊಂಡವರನ್ನು ಹತ್ತಿರದ ಆಸ್ಪತ್ರೆಗೆ ಆಂಬುಲೆನ್ಸ್ ಸಹಾಯದಿಂದ ಕರೆದುಕೊಂಡು ಹೊಗಬೇಕು. ಸಾರ್ವಜನಿಕರಿಗೆ ಬೆಂಕಿ ಬಿದ್ದ ಸ್ಥಳದ ಬಗ್ಗೆ ಮಾದ್ಯಮದ ಮುಖಾಂತರ ವಿಷಯ ತಿಳಿಸಬೇಕು.

**ಬೆಂಕಿ ಸುರಕ್ಷತೆ ನಿಮ್ಮ ವೈಯಕ್ತಿಕ ಜವಾಬ್ದಾರಿ...ಅದರ ಕ್ರಮಗಳನ್ನು ಅನುಸರಿಸುವುದು ಸೂಕ್ತ.**

ವರ್ಗ:ಬೆಂಕಿಪ್ರಮಾದಗಳು
ತೂಬಗೆರೆ

**ತೂಬಗೆರೆ** ಬೆಂಗಳೂರು ಗ್ರಾಮಾಂತರ ಜಿಲ್ಲೆಯ ದೊಡ್ಡಬಳ್ಳಾಪುರ ತಾಲ್ಲೂಕಿನಲ್ಲಿರುವ ಹಳ್ಳಿ. ಇದು ತಾಲೂಕು ಕೇಂದ್ರದಿಂದ ೧೨ ಕೀ.ಮೀ ದೂರದಲ್ಲಿದೆ. ಜಿಲ್ಲಾಕೇಂದ್ರ ದಿಂದ ೫೨ ಕೀ.ಮೀ ದೂರದಲ್ಲಿದೆ. ತೂಬಗೆರೆ  ಹೋಬಳಿ ಕೇಂದ್ರವಾಗಿದ್ದು ಹೋಬಳಿಗೆ ೫ ಗ್ರಾಮ ಪಂಚಾಯತಿಗಳು ಬರುತ್ತವೆ. ಪ್ರಸಿದ್ದ ನಂದಿ ಬೆಟ್ಟ ಕೂಡ ತೂಬಗೆರೆ ಹೋಬಳಿಗೆ ಹೊಂದಿಕೊಂಡಿದೆ.  ತೂಬಗೆರೆಯ ಪುರಾತನ ಪ್ರಸನ್ನ ವೆಂಕಟರಮಣ ಸ್ವಾಮಿ ದೇವಾಲಯವಿದೆ. ಹಾಗೂ ದಕ್ಷಿಣ ಭಾರತದ ಕಾಶಿ ಎಂದೆ ಪ್ರಸಿದ್ದಿಯಾಗಿರುವ ಘಾಟಿ ಸುಬ್ರಮಣ್ಯ ಇರುವುದು ಇದೆ ಹೋಬಳಿಯಲ್ಲೇ. ತೂಬಗೆರೆಯೂ ಮಾಜಿ ಕೇಂದ್ರ ಸಚಿವ ಆರ್.ಎಲ್. ಜಾಲಪ್ಪನವರ ತವರು ಗ್ರಾಮ,

ವರ್ಗ:ಬೆಂಗಳೂರು ಗ್ರಾಮಾಂತರ ಜಿಲ್ಲೆಯ ಹಳ್ಳಿಗಳು
ದೊಡ್ಡಬೆಳವಂಗಲ

**ದೊಡ್ಡಬೆಳವಂಗಲ** ದೊಡ್ಡಬಳ್ಳಾಪುರ ತಾಲ್ಲೂಕಿನಲ್ಲಿರುವ ಹಳ್ಳಿ. ಇದು ತಾಲ್ಲೂಕು ಕೇಂದ್ರದಿಂದ 15 ಕೀ.ಮೀ ದೂರದಲ್ಲಿದೆ. ಜಿಲ್ಲಾ ಕೇಂದ್ರದಿಂದ 50.ಕೀ.ಮೀ ದೂರದಲ್ಲಿದೆ. ದೊಡ್ಡಬೆಳವಂಗಲ ಹೋಬಳಿ ಕೇಂದ್ರವಾಗಿದ್ದು ಹೋಬಳಿಗೆ 8 ಗ್ರಾಮ ಪಂಚಾಯತಿಗಳು ಬರುತ್ತವೆ. ಹುಲಿಕುಂಟೆ ಗ್ರಾಮದ ಪ್ರಸಿದ್ದ ಬೇಟೆರಂಗನಾಥ ಸ್ವಾಮಿ ದೇವಾಲಯ ಕೂಡ ದೊಡ್ಡಬೆಳವಂಗಲ ಹೋಬಳಿಯಲ್ಲಿ ಇದೆ. ದೊಡ್ಡಬೆಳವಂಗಲ ಹೋಬಳಿಯಲ್ಲಿ ರಾಷ್ಟ್ರೀಯ ಹೆದ್ದಾರಿ 207 ಹಾದು ಹೋಗುತ್ತದೆ.

## ಬ್ಯಾಂಕ್ 
* ಕಾರ್ಪೋರೇಶನ್ ಬ್ಯಾಂಕ್, ದೊಡ್ಡಬೆಳಬಂಗಲ ಶಾಖೆ
* ಬೆಂಗಳೂರು ಗ್ರಾಮಾಂತರ ಜಿಲ್ಲಾ ಕೇಂದ್ರ ಸಹಕಾರ ಬ್ಯಾಂಕ್,  ದೊಡ್ಡಬೆಳಬಂಗಲ ಶಾಖೆ

## ಶಿಕ್ಷಣ 
* ಸರ್ಕಾರಿ ಹಿರಿಯ ಪ್ರಾಥಮಿಕ ಶಾಲೆ, ದೊಡ್ಡಬೆಳವಂಗಲ
* ಸರ್ಕಾರಿ ಫ್ರೌಢಶಾಲೆ, ದೊಡ್ಡಬೆಳವಂಗಲ
* ತೊಂಟದಾರ್ಯ ಫ್ರೌಢಶಾಲೆ, ಖಾನಿಮಠ ದೊಡ್ಡಬೆಳವಂಗಲ
* ಕ್ಲಸ್ಟರ್ ಸಂಪನ್ಲೂಲ ಕೇಂದ್ರ, ದೊಡ್ಡಬೆಳವಂಗಲ
* ಅಂಗನವಾಡಿ ಕೇಂದ್ರ, ದೊಡ್ಡಬೆಳವಂಗಲ
* ನಿಸರ್ಗ ಪಬ್ಲಿಕ್ ಶಾಲೆ, ಖಾನಿಮಠ ದೊಡ್ಡಬೆಳವಂಗಲ
* ಸರ್ಕಾರಿ ಪದವಿಪೂರ್ವ ಕಾಲೇಜು, ದೊಡ್ಡಬೆಳವಂಗಲ
* ಗ್ರಾಮ ಪಂಚಾಯತಿ ಲೋಕ ಶಿಕ್ಷಣ ಕೇಂದ್ರ, ದೊಡ್ಡಬೆಳವಂಗಲ
* ಸರ್ಕಾರಿ ಹಿರಿಯ ಪ್ರಾಥಮಿಕ ಶಾಲೆ, ಚಿಕ್ಕಬೆಳವಂಗಲ
* ಅಂಗನವಾಡಿ ಕೇಂದ್ರ, ಚಿಕ್ಕಬೆಳವಂಗಲ

## ಸರ್ಕಾರಿ ಕಚೇರಿಗಳು 
* ಗ್ರಾಮ ಪಂಚಾಯತಿ ಕಾರ್ಯಾಲಯ
* ಗ್ರಾಮ ಲೇಕ್ಕಾಧಿಕಾರಿಗಳ ಕಾರ್ಯಾಲಯ
* ನಾಡ ಕಚೇರಿ ಕಾರ್ಯಾಲಯ
* ಕಾರ್ಯ ಮತ್ತು ಪಾಲನೆ ಶಾಖಾ ಕಚೇರಿ, ಬೆಂಗಳೂರು ವಿದ್ಯುತ್ ಸರಬರಾಜು ಕಂಪನಿ
* ವಿದ್ಯುತ್ ವಿತರಣಾ ಉಪಕೇಂದ್ರ, ಕರ್ನಾಟಕ ವಿದ್ಯುತ್ ಪ್ರಸರಣ ಕಂಪನಿ ನಿಯಮಿತ

## ಪೋಲಿಸ್ 
* ಪೋಲಿಸ್ ಠಾಣೆ, ದೊಡ್ಡಬೆಳವಂಗಲ

## ಆಸ್ಪತ್ರೆ 
* ಪ್ರಾಥಮಿಕ ಆರೋಗ್ಯ ಉಪ ಕೇಂದ್ರ, ದೊಡ್ಡಬೆಳವಂಗಲ

## ಸಹಕಾರ ಸಂಘಗಳು 
* ವ್ಯವಸಾಯ ಸೇವಾ ಸಹಕಾರ ಸಂಘ ನಿಯಮಿತ, ದೊಡ್ಡಬೆಳವಂಗಲ
* ಹಾಲು ಉತ್ಪಾದಕರ ಸಹಕಾರ ಸಂಘ ನಿಯಮಿತ, ದೊಡ್ಡಬೆಳವಂಗಲ
* ಹಾಲು ಉತ್ಪಾದಕರ ಸಹಕಾರ ಸಂಘ ನಿಯಮಿತ, ಚಿಕ್ಕಬೆಳವಂಗಲ

## ವಸತಿನಿಲಯ 
* ಸರ್ಕಾರಿ ಬಾಲಕರ ಮೇಟ್ರಿಕ್ ಪೂರ್ವದ ವಿದ್ಯಾರ್ಥಿನಿಲಯ, ದೊಡ್ಡಬೆಳವಂಗಲ

ವರ್ಗ:ದೊಡ್ಡಬಳ್ಳಾಪುರ ತಾಲ್ಲೂಕಿನ ಗ್ರಾಮಗಳು
ವರ್ಗ:ಬೆಂಗಳೂರು ಗ್ರಾಮಾಂತರ
ಅರ್ಥ ವ್ಯತ್ಯಾಸ

ಕನ್ನಡ ಭಾಷೆಯು ಸೂಕ್ಷ್ಮವಾದ ಗುಣಿತಾಕ್ಷರ ಪ್ರಸ್ತಾರ (ಎಂದರೆ ಕಾಗುಣಿತದ ಬರವಣಿಗೆ ) ಉಳ್ಳದ್ದಾಗಿದೆ. ಅದ್ದರಿಂದ ಈ ಭಾಷೆಯನ್ನು ಬರೆಯುವಾಗ ಎಚ್ಚರಿಕೆ ವಹಿಸಬೇಕಾದ್ದು ಅತ್ಯಗತ್ಯ. 
ಉದಾಹರಣೆ ನೋಡಿರಿ :-
* **ಊಟ** = ಭೋಜನ     
* **ಊತ** = ಬಾತುಕೊಳ್ಳುವಿಕೆ 
* **ದನ** = ಹಸು, ಗೋವು, ಆಕಳು, ಆವು  
* **ಧನ** = ಹಣ, ವಿತ್ತ, ಅರ್ಥ (ಕಾಸು = ಚಲಾವಣೆಯ ನಾಣ್ಯ ) 
* **ಅಸ್ತಿತ್ವ** = ಇರುವಿಕೆ     
* **ಅಸ್ಥಿ** = ಮೂಳೆ, ಎಲುಬು 
* **ಮಣ** = ತೂಕದ ಒಂದು ಪ್ರಮಾಣ  
* **ಮನ** = ಮನಸ್ಸು
* **ಮಂಡಿ** = ಮೊಣಕಾಲು  ನಾನಾರ್ಥ:  (ನಾಮಪದ) ಸಗಟು ವ್ಯಾಪಾರದ ಅಂಗಡಿ    
* **ಮಂದಿ** = ಜನ ಸಮೂಹ  ನಾನಾರ್ಥ : (ನಾಮಪದ) ಅಗ್ಗ, ಸೋವಿ 
* **ಎಡೆ** = ಸ್ಥಳ, ಆಸ್ಪದ  (ನಾನಾರ್ಥ (ನಾಮಪದ) ಹತ್ತಿರ, ನೈವೇದ್ಯ, ಊಟ. (ಕ್ರಿಯಾಪದ) ಸಿಪ್ಪೆಯನ್ನು ಸುಲಿ) 
* **ಎದೆ** = ಹೃದಯ, ವಕ್ಷ
* **ಕಪ್ಪ** = ಕಾಣಿಕೆ, ಪೊಗದಿ, ಕಡಗ  
* **ಕಬ್ಬ** = ಕಾವ್ಯ
* **ಚೂಟ** = ಚುರುಕು, ಲವಲವಿಕೆ     
* **ಚೂಡ** = ಶಿಖೆ, ಜುಟ್ಟು, ಶಿಖರ
* **ಕುಂಚ** = ನವಿಲುಗರಿಯಿಂದ ಮಾಡಿದ ಕುಂಚಿಕೆ, ಚಾಮರ, ಚಿತ್ರಕಾರ ಬಳಸುವ ಕೂಡಲಿನ ಕುಚ್ಚು
* **ಕುಂಜ** = ಲತಾಗೃಹ
* **ಪಲ್ಲವ** = ಚಿಗುರು
* **ಪಲ್ಲವಿ** = ಹಾಡಿನ ಆರಂಭದಲ್ಲಿದ್ದು ನುಡಿಗೊಂದು ಬಾರಿ ಪುನರಾವರ್ತನೆಗೊಳ್ಳುವ ಭಾಗ

ವರ್ಗ:ಕನ್ನಡ ವ್ಯಾಕರಣ
ಶ್ರೀ ಗುಪ್ತ

**ಶ್ರೀ ಗುಪ್ತ**ನು ಗುಪ್ತ ಸಾಮ್ರಾಜ್ಯದ ಸ್ಥಾಪಕ.ಭಾರತದ  ಇತಿಹಾಸದಲಿ ಗುಪ್ತ ಸಾಮ್ರಾಜದ ಏಳಿಗೆಯು ಒಂದು ಹೋಸ ಅಧ್ಯಾಯವನ್ನೇ ಆರಂಭಿಸಿತು. ಕ್ರಿಶ ೪ನೇ ಶತಮಾನದಿಂದ ಸೂಮಾರು ೨೦೦ ವರುಷ ಗಿಂತ ಹೆಚ್ಚು ಕಾಲ ಭಾರತವನ್ನು ಆಳಿದ ವಂಶ.

ವರ್ಗ:ಭಾರತದ ಚಕ್ರವರ್ತಿಗಳು
ವರ್ಗ:ಗುಪ್ತ ಸಾಮ್ರಾಜ್ಯ
ವರ್ಗ:ಇತಿಹಾಸ
ಇ. ಶ್ರೀಧರನ್

-BEML.]]
**ಎಲಟ್ಟುವಲಪ್ಪಿಲ್ ಶ್ರೀಧರನ್** (; ; ಹುಟ್ಟಿದ್ದು ೧೨ನೆ ಜೂನ್ ೧೯೩೨ ರಲ್ಲಿ).ಇವರು ೧೯೯೫ ರಿಂದ ೨೦೧೨ರ ವರೆಗೆ ದೆಹಲಿ ಮೆಟ್ರೋ ದ ಕಾರ್ಯನಿರ್ವಾಹಕ ಅಧಿಕಾರಿಯಾಗಿದ್ದರು.ಇವರು ಕೊಂಕಣ ರೈಲ್ವೆಯ ಕನಸನ್ನು ಸಾಕಾರಗೊಳಿಸಿದವರು.ಇವರಿಗೆ ೨೦೦೧ರಲ್ಲಿ  ಭಾರತ ಸರ್ಕಾರವು ಪದ್ಮಶ್ರೀ ಪ್ರಶಸ್ತಿ ದೊರೆಕಿತು.ಹಾಗು ೨೦೦೮ರಲ್ಲಿ ಪದ್ಮ ವಿಭೂಷಣ ಪ್ರಶಸ್ತಿ ದೊರಕಿತು.ಇತ್ತಿಚೆಗೆ ಇವರನ್ನು ವಿಶ್ವಸಂಸ್ಥೆಯ 'ಉನ್ನತ ಮಟ್ಟದ ಸಲಹಾ ಗುಂಪು ಸಸ್ಟೇನಬಲ್ ಟ್ರಾನ್ಸ್ಪೋರ್ಟ್  ಈ ಸಂಸ್ಥೆಯಲ್ಲಿ ಕೆಲಸ ಮಾಡಲು ಬನ್ ಕಿ-ಮೂನ್ ಅವರು ಕರೆದಿದ್ದರು.

ವರ್ಗ:ಆಡಳಿತಗಾರರು
ವರ್ಗ:ಸಂಚಾರ ವ್ಯವಸ್ಥೆ
ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ಬಾಟಲಿ

thumb|right|೧೬ನೇ ಶತಮಾನದ ಸೀಸೆ
**ಬಾಟಲಿ**ಯು ಪ್ರಧಾನಭಾಗಕ್ಕಿಂತ ಕಿರಿದಾದ ಕಂಠಭಾಗ ಮತ್ತು ಒಂದು "ಬಾಯಿ"ಯನ್ನು ಹೊಂದಿರುವ ಗಡುಸಾದ ಧಾರಕ. ಇದಕ್ಕೆ ಪ್ರತಿಯಾಗಿ, ಜಾಡಿ ಅಥವಾ ಹೂಜಿಯು ತುಲನಾತ್ಮಕವಾಗಿ ದೊಡ್ಡದಾದ ಬಾಯಿ ಅಥವಾ ರಂಧ್ರವನ್ನು ಹೊಂದಿರುತ್ತದೆ. ಬಾಟಲಿಗಳು ಹೆಚ್ಚಾಗಿ ಗಾಜು, ಜೇಡಿಮಣ್ಣು, ಪ್ಲಾಸ್ಟಿಕ್, ಆಲ್ಯಮಿನೀಯಂ ಅಥವಾ ಇತರ ಅಭೇದ್ಯ ವಸ್ತುಗಳಿಂದ ನಿರ್ಮಿಸಲಾಗಿರುತ್ತವೆ, ಮತ್ತು ಸಾಮಾನ್ಯವಾಗಿ ನೀರು, ಹಾಲು, ಅಮಾದಕ ಪಾನೀಯಗಳು, ಬಿಯರ್, ವೈನ್, ಅಡುಗೆ ಎಣ್ಣೆ, ಔಷಧಿ, ಶ್ಯಾಂಪೂ, ಶಾಯಿ, ಮತ್ತು ರಾಸಾಯನಿಕಗಳಂತಹ ದ್ರವಗಳನ್ನು ಶೇಖರಿಸಿಡಲು ಬಳಸಲ್ಪಡುತ್ತವೆ.ಬಾಟಲಿಗಳನ್ನು ಸಾಮಾನ್ಯವಾಗಿ **ಎಸ್ ಪಿ ಐ** ಮರುಬಳಕೆ ಕೋಡ್ ಪ್ರಕಾರ ಮರುಬಳಕೆ.ದಿನೆದಿನೆ ಬಾಟಲಿಯ ಉಪಯೋಗ ಜಾಸ್ತಿಯಾಗುತ್ತಿದೆ ಉದಾಹರಣೆಗೆ ಚೀನಾ ಬಾಟಲ್, ಫೀನಿಷಿಯಾ, ರೋಮ್ ಮತ್ತು ಕ್ರೀಟ್.
## ಬಾಟಲಿಗಳ ಪ್ರಕಾರ
* ಗಾಜಿನ ಬಾಟಲಿ
* ವೈನ್ ಬಾಟಲಿ
* ಕೊಡ್-ನೆಕ್ ಬಾಟಲಿ
* ಪ್ಲಾಸ್ಟಿಕ್ ಬಾಟಲಿ
* ಅಲ್ಯೂಮಿನಿಯಂ ಬಾಟಲಿ

ವರ್ಗ:ಧಾರಕಗಳು
ಜೈವಿಕ ಸಂಶ್ಲೇಷಣ ಕ್ರಿಯಾಕಾರಕ

DRDO/DFRL (ರಕ್ಷಣಾ ಆಹಾರ ಸಂಶೋಧನಾಲಯ,ಮೈಸೂರು) ಸ೦ಸ್ಥೆಯವರು ಒಂದು ಜೈವಿಕ-ಸಂಶ್ಲೇಷಣ ಕ್ರಿಯಾಕಾರಕವನ್ನು ಅಭಿವೃದ್ಧಿಗೊಳಿಸಿದ್ದಾರೆ.  ಇದರಿಂದಾಗಿ ವಿವಿಧ ರೀತಿಯ  ಸೂಕ್ಷ್ಮ ರಾಸಾಯನಿಕಗಳಾದ ಜೈವಿಕ ಪಾಲಿಮರುಗಳು (ಬಹ್ವ೦ಗಿಗಳು), ಜೈವಿಕ ಸಂರಕ್ಷಕ ಲೇಪನಗಳು (bio preservative coatings), ಮತ್ತು ಕೂರ್ಚ ಪಟಲಗಳೇ (packing films) ಮುಂತಾದುವುಗಳ ನಿಯಂತ್ರಣ, ಮಾಪನ ಹಾಗೂ ಸಂಸ್ಕರಣಗಳಲ್ಲಿ ಇದು ನೆರವಾಗುತ್ತದೆ.

ತಾಜಾ ಉತ್ಪನ್ನಗಳ ಜೀವಿತಾವಧಿಯನ್ನು ಹೆಚ್ಚಿಸುವ ಸಲುವಾಗಿ ಪರಿಸರ-ಸ್ನೇಹಿ ಅಡಕು ವ್ಯವಸ್ಥೆಗಳನ್ನು ಸೂಕ್ತವಾಗಿ ಬದಲಾಯಿಸಲೂ ಸಹ ಇದು ನೆರವಾಗುವುದು. ಈ ವ್ಯವಸ್ಥೆಯು ಸರಳ, ಸುಲಭವಾಗಿ ಒಯ್ಯಬಹುದಾದ ಹಾಗೂ ಅಗ್ಗ ಬೆಲೆಯದ್ದಾಗಿದೆ. ಈ ಉಪಕರಣವನ್ನು ಕೊಬ್ಬಿನ ಅಂಶಗಳ ಸ್ಥಳಾಂತರ, ಪಾಯಸ ಸ್ಥಿರಕಾರಕಗಳು, (emulsion stabilizers)ಮಂದ್ರಕಾರಕಗಳು (thickeners),  ವಿಲಂಬನಕಾರಕಗಳು  (suspending agents), ಜೆಲ್ ಕಾರಕಗಳು (gelling agents), ನಾರು ಮೂಲಗಳು (fibre sources), ಅಥವಾ ಹೈಡ್ರೊಕೊಲ್ಲಾಯ್ಡು ಮಿಶ್ರಣ (ಉಷ್ಣತೆ ಸಹಿತ/ರಹಿತ) ಮತ್ತು ಅಧಿಕ ವೇಗದ ವಪನ ಪ್ರಕ್ರಿಯೆಗಳ (shear processing)ಮೂಲಕ  ಬಾಯಿ ರುಚಿಯನ್ನು ಹೆಚ್ಚಿಸುವ ಉತ್ಪನ್ನಗಳನ್ನು ತಯಾರಿಸಲು ಬಳಸಬಹುದಾಗಿದೆ. ೧೫೦ ಡಿಗ್ರಿ ಸೆ. ಗಳವರೆಗೂ ತಾಪವನ್ನು ಹೆಚ್ಚಿಸಬಹುದಾಗಿದೆ. 

ತಾಪ, ಒತ್ತಡ, ಭ್ರಾಮಕ (torque)  ಕ್ಷೋಭೆಯ ಗತಿ (agitation speed), ಉಣಿಸುವಿಕೆಯ ಪ್ರಮಾಣ, ಮತ್ತು ಜಡ ಪರಿಸರದಲ್ಲಿನ ಆವರ್ತನ ಕ್ರಿಯೆ ಮೊದಲಾದ ಪರಿಮಿತಿಗಳನ್ನು ಪ್ರಶಸ್ತೀಕರಣಗೊಳಿಸಬಹುದಾಗಿದೆ. ಆದರೆ ಇವು ಸಂಶ್ಲೇಷಿತಗೊಳ್ಳುವ ಜೈವಿಕ ಪಾಲಿಮರುಗಳ ಮೇಲೆ ಅವಲಂಬಿತಗೊಳ್ಳುತ್ತದೆ. ಪ್ರಕೃತಿಯಲ್ಲಿ ಹೇರಳವಾಗಿ ಸಿಗುವ ಕೃಷಿ ಮೂಲದ ಜೈವಿಕ ಪಾಲಿಮರುಗಳ (ಸಸ್ಯ/ಪ್ರಾಣಿ ಸಸಾರಜನಕ) ಮೌಲ್ಯ ವರ್ಧನೆಗೆ ಇದು ಸೂಕ್ತವಾಗಿದೆಯಲ್ಲದೆ ಹಲವಾರು ಆಹಾರ ಸಂಸ್ಕರಣ ಉದ್ಯಮಗಳ ಸಹ-ಉತ್ಪಾದನೆಗಳಿಗೆ ಅವಕಾಶಗಳನ್ನು ಒದಗಿಸುತ್ತದೆ. ಇದರಿಂದಾಗಿ ಸಂಶ್ಲೇಷಿತ ಪಟಲಗಳು ಉಂಟು ಮಾಡುವ ಪರಿಸರ ಹಾನಿ ಹಾಗೂ ಆರೋಗ್ಯ ಅಪಾಯಗಳನ್ನು ಗಣನೀಯವಾಗಿ ಕಡಿಮೆ ಮಾಡಬಹುದು. ಆಹಾರ ವಿಜ್ಞಾನಿಗಳು ಮತ್ತು ತಂತ್ರಜ್ಞರು, ಅಡಕು ವಿಜ್ಞಾನಿಗಳು ಮತ್ತು ತಂತ್ರಜ್ಞರು, ಸಸಾರಜನಕ ರಾಸಾಯನಿಕರು, ಪಾಲಿಮರ್ ತಜ್ಞರು ಮೊದಲಾದ ಸಂಶೋಧನೆ ಮತ್ತು ಅಭಿವೃದ್ಧಿ ಕ್ಷೇತ್ರದಲ್ಲಿ ನಿರತರಾಗಿರುವವರು ಈ ಕ್ರಿಯಾಕಾರಕದಿಂದ ಲಾಭ ಪಡೆಯಬಹುದು

ವರ್ಗ:ಆಹಾರ ವಿಜ್ಞಾನ
ವರ್ಗ: ಜೈವಿಕ ತಂತ್ರಜ್ಞಾನ
ಇಂಡಿಯನ್ ಕಾಫಿ ಹೌಸ್

ಇಂಡಿಯನ್ ಕಾಫಿ ಹೌಸ್

ಮಹಾತ್ಮಾ ಗಾಂಧಿ ರಸ್ತೆಯಲ್ಲಿರುವ ದಿ ಇಂಡಿಯಾ ಕಾಫಿ ಹೌಸ್ ನಲ್ಲಿ ಕಾಫಿ ಹೀರುತ್ತಿದ್ದ ಕಾಫಿ ಪ್ರಿಯರಿಗೆ ವರ್ಷಗಳಿಂದ ಕಾಫಿ, ತಿಂಡಿಗಳ ಸೇವೆ ನೀಡಿದೆ.
1957ರಲ್ಲಿ ಭಾರತೀಯ ಕಾಫಿ ನೌಕರರ ಸಹಕಾರ ಸಂಘ ನಿರ್ಮಾಣವಾಗಿ ಕಾಫಿ ಹೌಸ್ ; ದಿ ಇಂಡಿಯನ್ ಕಾಫಿ ಹೌಸ್ ಹೆಸರಿನಲ್ಲಿ ಬೆಂಗಳೂರಿನಲ್ಲಿ ಪುರರ್ಜೀವನ ಪಡೆಯಿತು

ವರ್ಗ:ಬೆಂಗಳೂರು
ಸ್ಯಾಮ್ಸಂಗ್ SGH-A177

ಸ್ಯಾಮ್ಸಂಗ್ SGH-A177 ಫೋನ್

## ಉಲ್ಲೇಖಗಳು 
ವರ್ಗ:ಸೆಲ್ ಫೋನ್
ಪರಿಮಾಣ ವಾಚಕಗಳು

ವಸ್ತುಗಳ ಸಾಮಾನ್ಯ ಅಳತೆ, ಪರಿಮಾಣ, ಗಾತ್ರ ಇತ್ಯಾದಿಗಳನ್ನು ಸೂಚಿಸುವ ಪದಗಳಿಗೆ **ಪರಿಮಾಣ ವಾಚಕಗಳು** ಎಂಬ ಹೆಸರು.

# ಅಷ್ಟು ದೊಡ್ಡ ಕಲ್ಲು
# ಇಷ್ಟು ಜನರ ಗುಂಪು
# ಎಷ್ಟು ಕಾಸುಗಳು?

ಈ ವಾಕ್ಯಗಳಲ್ಲಿ **ಅಷ್ಟು, ಇಷ್ಟು, ಎಷ್ಟು** ಪದಗಳು ಒಂದು ಗೊತ್ತಾದ ಅಳತೆ ಅಥವಾ ಸಂಖ್ಯೆಯನ್ನು ಹೇಳುವುದಿಲ್ಲ. ಅಂದರೆ, ಇಲ್ಲಿ ನಿರ್ದಿಷ್ಟವಾದ ಅಳತೆ, ಸಂಖ್ಯೆ ಇಲ್ಲಿ ಇಲ್ಲ. ಈ ಪದಗಳು ಕೇವಲ ಪರಿಮಾಣವನ್ನು ಮಾತ್ರ ತಿಳಿಸುತ್ತದೆ. ಇಂಥ ಪದಗಳಿಗೆ, **ಪರಿಮಾಣ ವಾಚಕಗಳು** ಎಂದು ಕರೆಯುತ್ತೇವೆ.

**ಉದಾ:** ಅಷ್ಟು, ಇಷ್ಟು, ಹಲವು, ಕೆಲವು, ಅನಿತು, ಇನಿತು, ಎನಿತು, ಸ್ವಲ್ಪ   ಇತ್ಯಾದಿ.

***ಪರಿಮಾಣಕ್ಕೆ** - ಹಲವು ದಿನಗಳು, ಕೆಲವು ಊರುಗಳು
***ಗಾತ್ರಕ್ಕೆ** - ಗುಡ್ಡದಷ್ಟು, ಬೆಟ್ಟದಷ್ಟು, ಆನೆಯಷ್ಟು, ಪಲ್ಲದನಿತು
***ಅಳತೆಗೆ** - ಅಷ್ಟು ದೂರ, ಇಷ್ಟು ಪುಸ್ತಕಗಳು
ದ್ವಂದ್ವ ಸಮಾಸ

ಎರಡು ಅಥವಾ ಅನೇಕ ನಾಮಪದಗಳೂ **ಸಹಯೋಗ** ತೋರುವಂತೆ ಸೇರಿ, ಎಲ್ಲಾ ಪದಗಳ ಅರ್ಥಗಳೂ ಪ್ರಧಾನವಾಗಿ ಉಳ್ಳ ಸಮಾಸಕ್ಕೆ **ದ್ವಂದ್ವ ಸಮಾಸ**ವೆಂದು ಹೆಸರು.
# ಆತನು **ಹೊಲಮನೆ** ಮಾಡಿಕೊಂಡ್ಡಿದ್ದಾನೆ.
# **ಕೆರೆಕಟ್ಟೆ**ಗಳನ್ನು ಕಟ್ಟಿಸಿದನು.

ಈ ವಾಕ್ಯಗಳಲ್ಲಿ ಕಾಣುವ ಹೊಲಮನೆ, ಕೆರೆಕಟ್ಟೆ  ಪದಗಳನ್ನು ಬಿಡಿಸಬಹುದು. ಹಾಗೆ, ಬಿಡಿಸಿ ಬರೆದಾಗ
* **ಹೊಲವನ್ನು**+**ಮನೆಯನ್ನು**= ಹೊಲಮನೆಯನ್ನು ಅಥವಾ ಹೊಲಮನೆಗಳನ್ನು ಎಂದೂ
* **ಕೆರೆಯನ್ನು**+**ಕಟ್ಟೆಯನ್ನು**= ಕೆರೆಕಟ್ಟೆಯನ್ನು ಅಥವಾ ಕೆರೆಕಟ್ಟೆಗಳನ್ನು ಎಂದೂ

ಹೇಳಬಹುದು.

ಇಲ್ಲಿ, ಇತರ ಸಮಾಸಗಳಂತೆ ಪೂರ್ವದ ಅಥವಾ ಉತ್ತರದ ಯಾವುದಾದರೊಂದು ಪದದ ಅರ್ಥಕ್ಕೆ **ಪ್ರಾಧಾನ್ಯತೆಯಿರದೆ**, ಎಲ್ಲಾ ಪದಗಳ ಅರ್ಥವೂ ಪ್ರಧಾನವಾಗಿರುವವು.

ಹೊಲವನ್ನು ಮಾಡಿಕೊಂಡನು, ಮನೆಯನ್ನು ಮಾಡಿಕೊಂಡನು ಎಂದರೆ, ಹೊಲ, ಮನೆ ಎರಡೂ ಪದಗಳಿಗೆ **ಸಹಯೋಗ** ತೋರುತ್ತದೆ. 

ಹೊಲಕ್ಕೆ ಮನೆಯ, ಮನೆಗೆ ಹೊಲದ ಸಹಯೋಗ ಕರ್ತೃವಿಗೆ ಇದೆಯೆಂಬ ಅರ್ಥ. ಹಾಗೆಯೇ, ಕೆರೆಯನ್ನು, ಕಟ್ಟೆಯನ್ನು ಇವೆರಡು ಪದಗಳಿಗೂ ಕರ್ತೃಪದಕ್ಕೂ ಸಹಯೋಗವಿರುತ್ತದೆ. 

ಹೀಗೆ ಸಹಯೋಗ ತೋರುವಂತೆ ಹೇಳುವ ಸಮಾಸವೇ ದ್ವಂದ್ವ ಸಮಾಸ. ಈ ಸಮಾಸದಲ್ಲಿ **ಎರಡಕ್ಕಿಂತ ಹೆಚ್ಚು ಪದಗಳೂ ಇರಬಹುದು**.

* **ಕನ್ನಡ - ಕನ್ನಡ ಪದಗಳು**
# ಕೆರೆಯೂ+ಕಟ್ಟೆಯೂ+ಬಾವಿಯೂ - **ಕೆರೆಕಟ್ಟೆಬಾವಿ** ಅಥವಾ **ಕೆರೆಕಟ್ಟೆಬಾವಿಗಳು**
# ಗಿಡವೂ+ಮರವೂ+ಬಳ್ಳಿಯೂ+ಪೊದೆಯೂ - **ಗಿಡಮರಬಳ್ಳಿಪೊದೆ** ಅಥವಾ **ಗಿಡಮರಬಳ್ಳಿಪೊದೆಗಳು**
# ಆನೆಯೂ+ಕುದುರೆಯೂ+ಒಂಟೆಯೂ - **ಆನೆಕುದುರೆಒಂಟೆ** ಅಥವಾ **ಆನೆಕುದುರೆಒಂಟೆಗಳು**
# ಗುಡುಗೂ+ಸಿಡಿಲೂ+ಮಿಂಚೂ - **ಗುಡುಗುಸಿಡಿಲುಮಿಂಚು** ಅಥವಾ **ಗುಡುಗುಸಿಡಿಲುಮಿಂಚುಗಳು** 

* **ಸಂಸ್ಕೃತ - ಸಂಸ್ಕೃತ ಪದಗಳು**
# ಗಿರಿಯೂ+ವನವೂ+ದುರ್ಗವೂ - **ಗಿರಿವನದುರ್ಗ** ಅಥವಾ **ಗಿರಿವನದುರ್ಗಗಳು**
# ಸೂರ್ಯನೂ+ಚಂದ್ರನೂ+ನಕ್ಷತ್ರವೂ - **ಸೂರ್ಯಚಂದ್ರನಕ್ಷತ್ರ** ಅಥವಾ **ಸೂರ್ಯಚಂದ್ರನಕ್ಷತ್ರಗಳು**
# ಕರಿಯೂ+ತುರಗವೂ+ರಥವೂ - **ಕರಿತುರಗರಥ** ಅಥವಾ **ಕರಿತುರಗರಥಗಳು**

ಇಲ್ಲಿ ದ್ವಂದ್ವ ಸಮಾಸವಾದ ಮೇಲೆ, **ಸಮಸ್ತಪದವು**, ಏಕವಚನವಾಗಿಯೂ, ಬಹುವಚನವಾಗಿಯೂ ಅಂತ್ಯಗೊಳ್ಳುವುದುಂಟು. ಏಕವಚನವಾಗಿ ಅಂತ್ಯಗೊಂಡರೆ, **ಸಮಾಹಾರ ದ್ವಂದ್ವ ಸಮಾಸ**ವೆಂದೂ, ಬಹುವಚನವಾಗಿ ಅಂತ್ಯಗೊಂಡರೆ, **ಇತರೇತರ ದ್ವಂದ್ವ ಸಮಾಸ**ವೆಂದು ಹೆಸರು.
#### ನೋಡಿ 
-------------
*ಸಮಾಸ

ವರ್ಗ:ಕನ್ನಡ ವ್ಯಾಕರಣ
ಇಸ್ರೇಲ್ ಮ್ಯೂಸಿಯಂ

thumb|250px|right
thumb|250px|right
ಇಸ್ರೇಲ್ ಮ್ಯೂಸಿಯಂ (ಹಿಬ್ರೂ: מוזיאון ישראל, ירושלים, Muze'on Yisrael, Yerushalayim) ಜೆರುಸಲೆಮ್, ಇಸ್ರೇಲ್ ಒಂದು ಕಲೆ ಮತ್ತು ಇತಿಹಾಸದ ವಸ್ತುಸಂಗ್ರಹಾಲಯ.
ಮ್ಯೂಸಿಯಂ 1965 ರಲ್ಲಿ.
## ಬಾಹ್ಯ ಕೊಂಡಿಗಳು 
* ಇಸ್ರೇಲ್ ಮ್ಯೂಸಿಯಂ

ವರ್ಗ:ಇಸ್ರೇಲ್
ವರ್ಗ:ವಸ್ತು ಸಂಗ್ರಹಾಲಯಗಳು
ಬಹುವ್ರೀಹಿ ಸಮಾಸ

**ಎರಡು ಅಥವಾ ಅನೇಕ ನಾಮಪದಗಳು** ಸೇರಿ ಸಮಸ್ತ ಪದವಾದಾಗ ಬೇರೊಂದು ಪದದ (ಅನ್ಯ ಪದದ) ಅರ್ಥವು ಪ್ರಧಾನವಾಗಿ ಉಳ್ಳ ಸಮಾಸಕ್ಕೆ **ಬಹುವ್ರೀಹಿ** ಎಂಬ ಹೆಸರು.

**ಹಣೆಗಣ್ಣ, ಮುಕ್ಕಣ್ಣ, ನಿಡುಮೂಗ** - ಈ ಪದಗಳನ್ನು ಬಿಡಿಸಿ ಬರೆದರೆ,
* ಹಣೆಯಲ್ಲಿ + ಕಣ್ಣು  ಉಳ್ಳವನು  ಯಾರೋ ಅವನು      -   ಹಣೆಗಣ್ಣ   (ಶಿವ)
* ಮೂರು + ಕಣ್ಣು    ಉಳ್ಳವನು  ಯಾರೋ  ಅವನು      -   ಮುಕ್ಕಣ್ಣ    (ಶಿವ)
* ನಿಡಿದು + ಮೂಗನ್ನು  ಉಳ್ಳವನು  ಯಾರೋ  ಅವನು   -   ನಿಡುಮೂಗ

ಹಣೆಯಲ್ಲಿ + ಕಣ್ಣು ಉಳ್ಳವ - ಈ ಎರಡೂ ಪದಗಳ ಅರ್ಥ ಇಲ್ಲಿ ಮುಖ್ಯವಲ್ಲ. ಈ ಎರಡೂ ಪದಗಳ ಅರ್ಥದಿಂದ ಹೊಳೆಯುವ ಅನ್ಯ ಪದ **ಶಿವ** ಮುಖ್ಯ. ಇಲ್ಲಿ ಮೂರನೆಯ (ಅನ್ಯ ಪದ) ಪದದ ಅರ್ಥವೇ ಪ್ರಮುಖವಾಗಿ ಗೋಚರಿಸುತ್ತದೆ.

ಮೂರು  ಕಣ್ಣು ಉಳ್ಳವ  -  ಅಂದರೆ **ಶಿವ** ಎಂಬ ಅರ್ಥ ಮುಖ್ಯ.. ಶಿವನಿಗೆ  ಮೂರನೆಯ  -  ಜ್ಞಾನ  ಚಕ್ಷು  ಇರುವುದೆಂಬುದು ಎಲ್ಲರಿಗೂ  ತಿಳಿದಿರುವ  ವಿಷಯ.  ಅನ್ತೆಯೇ  ಹಣೆಗಣ್ಣ   ಎಂಬ  ಪದ.

ಹೀಗೆ ಸಮಾಸದಲ್ಲಿರುವ ಪದಗಳ ಅರ್ಥಕ್ಕೆ ಪ್ರಾಧಾನ್ಯತೆಯೇ ಇಲ್ಲದೆ ಅನ್ಯವಾದ ಬೇರೊಂದು ಪದವು ಇಲ್ಲಿ ಪ್ರಧಾನವಾಗಿ ಬರುತ್ತದೆ.

## ಬಹುವ್ರೀಹಿ ಸಮಾಸದ ವಿಧಗಳು
* ಪೂರ್ವದ ಹಾಗೂ ಉತ್ತರದ ಪದಗಳೆರಡೂ **ಸಮಾನ ವಿಭಕ್ತಿ**ಗಳಿಂದ ಕೂಡಿದ್ದರೆ ಅವನ್ನು **ಸಮಾನಾಧಿಕರಣ ಬಹುವ್ರೀಹಿ** ಎಂದು ಹೆಸರು.
* ಪೂರ್ವದ ಹಾಗೂ ಉತ್ತರದ ಪದಗಳೆರಡೂ **ಭಿನ್ನ ಭಿನ್ನ ವಿಭಕ್ತಿ**ಗಳಿಂದ ಕೂಡಿದ್ದರೆ ಅವನ್ನು **ವ್ಯಧಿಕರಣ ಬಹುವ್ರೀಹಿ** ಎಂದು ಹೆಸರು. (ವಿ+ಅಧಿಕರಣ = ವ್ಯಧಿಕರಣ - ವಿಗತವಾದ ಅಧಿಕರಣ)
* **ಕನ್ನಡ - ಕನ್ನಡ ಪದಗಳು**
# ಮೂರು ಕಣ್ಣು ಉಳ್ಳವ  -  ಮುಕ್ಕಣ್ಣ   (ಸಮಾನಾಧಿಕರಣ ಬಹುವ್ರೀಹಿ)                (ಮೂರು, ನಾಲ್ಕು  - ಈ  ರೀತಿ  ಸಂಖ್ಯಾ ವಾಚಕ  ಪದವಿದ್ದರೂ  ಇವು  ದ್ವಿಗು ಸಮಾಸಕ್ಕೆ  ಉದಾಹರಣೆಯಾಗುವುದಿಲ್ಲ. ಏಕೆಂದರೆ ಈ ಪದಕ್ಕೆ  ವಿಶೇಷವಾದ  ಅರ್ಥವಿದೆ )
# ನಾಲ್ಕು  ಮೊಗ ಉಳ್ಳವ  -  ನಾಲ್ಮೊಗ  (ಸಮಾನಾಧಿಕರಣ ಬಹುವ್ರೀಹಿ)                (ಮುಖ - ತತ್ಸಮ : ಮೊಗ  - ತದ್ಭವ)
# ಕೆಂಪು ಕಣ್ಣು ಉಳ್ಳವ  -  ಕೆಂಗಣ್ಣ  (ಸಮಾನಾಧಿಕರಣ ಬಹುವ್ರೀಹಿ)
# ಡೊಂಕು  ಕಾಲು ಉಳ್ಳವ   -  ಡೊಂಕುಗಾಲ  (ಸಮಾನಾಧಿಕರಣ ಬಹುವ್ರೀಹಿ)
# ಕಡುದಾದ ಚಾಗ ಮಾಡುವವನು   -  ಕಡುಚಾಗಿ  (ಸಮಾನಾಧಿಕರಣ ಬಹುವ್ರೀಹಿ)    (ತ್ಯಾಗ - ತತ್ಸಮ :  ಚಾಗ - ತದ್ಭವ)    (ಕಡು = ವಿಶೇಷವಾಗಿ)
# ಹಣೆಯಲ್ಲಿ  ಕಣ್ಣು ಉಳ್ಳವ   -  ಹಣೆಗಣ್ಣ    (ವ್ಯಧಿಕರಣ ಬಹುವ್ರೀಹಿ)
# ಕಿಚ್ಚು  ಕಣ್ಣಿನಲ್ಲಿ ಆವಂಗೋ ಅವನು   - ಕಿಚ್ಚುಗಣ್ಣ    (ವ್ಯಧಿಕರಣ ಬಹುವ್ರೀಹಿ)

* **ಸಂಸ್ಕೃತ - ಸಂಸ್ಕೃತ ಪದಗಳು**
# ಇಕ್ಷುವನ್ನು   ಕೋದಂಡವಾಗಿ  ಉಳ್ಳವನು  - ಇಕ್ಷುಕೋದಂಡ  (ಸಮಾನಾಧಿಕರಣ ಬಹುವ್ರೀಹಿ)
# ಚಕ್ರವು    ಪಾಣಿಯಲ್ಲಿ   ಆವಂಗೋ ಅವನು - ಚಕ್ರಪಾಣಿ    (ವ್ಯಧಿಕರಣ ಬಹುವ್ರೀಹಿ)
# ಫಾಲದಲ್ಲಿ   ನೇತ್ರವನ್ನು   ಉಳ್ಳವನು - ಫಾಲನೇತ್ರ   (ವ್ಯಧಿಕರಣ ಬಹುವ್ರೀಹಿ)

#### ನೋಡಿ: 
----
*ಸಮಾಸ
*ಕನ್ನಡ ವ್ಯಾಕರಣ

ವರ್ಗ:ಕನ್ನಡ ವ್ಯಾಕರಣ
ದ್ವಿಗು ಸಮಾಸ

ಪೂರ್ವ ಪದವು ಸಂಖ್ಯಾವಾಚಕವಾಗಿದ್ದು, ಉತ್ತರದಲ್ಲಿರುವ ನಾಮಪದದೊಂದಿಗೆ ಸೇರಿ ಆಗುವ ಸಮಾಸಕ್ಕ್ಕೆ **ದ್ವಿಗು ಸಮಾಸ**ವೆಂದು ಹೆಸರು. ಎರಡು+ಕೆಲ=ಇಕ್ಕೆಲ (ಇರ್ಕೆಲ), ಮೂರು+ಮಡಿ=ಮುಮ್ಮಡಿ -ಇಕ್ಕೆಲ, ಮುಮ್ಮಡಿ ಇತ್ಯಾದಿ ಸಮಸ್ತಪದಗಳು ಪೂರ್ವದ ಪದವು ಸಂಖ್ಯಾವಾಚಕವಾಗಿ ಉತ್ತರದಲ್ಲಿರುವ ನಾಮಪದದೊಡನೆ ಸೇರಿ ಆಗಿವೆ.  ದ್ವಿಗುಸಮಾಸವೆಂದರೆ ಪೂರ್ವಪದವು ಸಂಖ್ಯಾವಾಚಕವಾಗಿಯೇ ಇರಬೇಕು.
(೭೯) ದ್ವಿಗುಸಮಾಸ:- ಪೂರ್ವಪದವು ಸಂಖ್ಯಾವಾಚಕವಾಗಿದ್ದು, ಉತ್ತರದಲ್ಲಿರುವ ನಾಮಪದದೊಡನೆ ಸೇರಿ ಆಗುವ ಸಮಾಸವೇ ದ್ವಿಗುಸಮಾಸವೆನಿಸುವುದು.  (ಇದೂ ಕೂಡ ತತ್ಪುರುಷ ಸಮಾಸದ ಒಂದು ಭೇದವೇ ಎಂದು ಹೇಳುವರು.)

*ಎರಡು+ಕೆಲ=ಇಕ್ಕೆಲ
*ಮೂರು+ಮಡಿ=ಮುಮ್ಮಡಿ
ಇಲ್ಲಿ, ಸಂಖ್ಯಾವಾಚಕವಾದ ಪೂರ್ವ ಪದವು, ಉತ್ತರದಲ್ಲಿರುವ ನಾಮಪದದೊಂದಿಗೆ ಸೇರಿ ಸಮಸ್ತಪದವಾಗಿದೆ. ದ್ವಿಗು ಸಮಾಸದಲ್ಲಿ, ಪೂರ್ವ ಪದವು **ಸಂಖ್ಯಾವಾಚಕವಾಗಿರಲೇ ಬೇಕು**.

* **ಕನ್ನಡ - ಕನ್ನಡ ಪದಗಳು**
# ಒಂದು+ಕಟ್ಟು = ಒಗ್ಗಟ್ಟು
# ಎರಡು+ಮಡಿ = ಇಮ್ಮಡಿ
# ನಾಲ್ಕು+ಮಡಿ = ನಾಲ್ವಡಿ
# ಐದು+ಮಡಿ = ಐವಡಿ
# ಎರಡು+ಬಾಳ್ = ಇರ್ವಾಳ್
# ಮೂರು+ಗಾವುದ = ಮೂಗಾವುದ
# ಒಂದು+ಕಣ್ಣು = ಒಕ್ಕಣ್ಣು

* **ಸಂಸ್ಕೃತ - ಸಂಸ್ಕೃತ ಪದಗಳು**
# ಪಂಚಗಳಾದ+ಇಂದ್ರಿಯಗಳು = ಪಂಚೇಂದ್ರಿಯಗಳು
# ಸಪ್ತಗಳಾದ+ ಅಂಗಗಳು = ಸಪ್ತಾಂಗಗಳು
# ದಶಗಳಾದ+ಮುಖಗಳು = ದಶಮುಖಗಳು
# ಅಷ್ಟಾದಶಗಳಾದ+ಪುರಾಣಗಳು = ಅಷ್ಟಾದಶಪುರಾಣಗಳು
# ಏಕವಾದ+ಅಂಗ = ಏಕಾಂಗ

*ಸಮಾಸ
 

ವರ್ಗ:ಕನ್ನಡ ವ್ಯಾಕರಣ
ಕಿಣ್ವ ಕ್ರಿಯಾಕಾರಕ ವ್ಯವಸ್ಥೆ

ಹಾಲಿನ ಸಮೃದ್ಧ ದೊರೆಯುವಿಕೆ ಮತ್ತು ಅದರ ಉತ್ಪಾದನೆ ನಮ್ಮದೇಶದ ಮಕ್ಕಳು ಹಾಗೂ ವೃದ್ಧರಿಗಾಗಿ ಅನೇಕ ಉಪಯುಕ್ತ ಉತ್ಪನ್ನಗಳು ಮತ್ತು ಸಹ-ಉತ್ಪನ್ನಗಳೆಡೆಗೆ ಕೊಂಡೊಯ್ಯಬಹುದು. ಲ್ಯಾಕ್ಟೋಸ್ ಎಂಬ ರಾಸಾಯನಿಕದ ಜಲವಿಭಜನೆಯು ಸಾರೀಕೃತ ಹಾಲು ಉತ್ಪನ್ನಗಳಲ್ಲಿ ಅದರ ಸಾಧಾರಣ ದ್ರವ್ಯತೆಯ ಸಮಸ್ಯೆಯನ್ನು ನಿವಾರಿಸಲು ನೆರವಾಗುತ್ತದೆ.  ಅಲ್ಲದೆ  ಲ್ಯಾಕ್ಟೋಸ್ ರಾಸಾಯನಿಕವನ್ನು  ಭರಿಸಲಾಗದ  ಮಕ್ಕಳು ಮತ್ತು ವೃದ್ಧರಲ್ಲಿ ಸುಲಭ ಜೀರ್ಣ ಕ್ರಿಯೆಯನ್ನು ಇದು ಅನುವಾಗಿಸುತ್ತದೆ. 

## ನಿಶ್ಚಲೀಕೃತ ಕಿಣ್ವ ಕ್ರಿಯಾಕಾರಕ ವ್ಯವಸ್ಥೆ(Immobilized Enzyme Reactor System)
ಲ್ಯಾಕ್ಟೋಸನ್ನು ಜಲವಿಭಜನೆ ಗೊಳಿಸಲು **DRDO/DFRL**(ರಕ್ಷಣಾ ಆಹಾರ ಸಂಶೋಧನಾಲಯ, ಮೈಸೂರು) ಸಂಸ್ಥೆಯವರು  ಒಂದು ಸುಲಭ ವೆಚ್ಚದ ಜೈವಿಕ ಕ್ರಿಯಾಕಾರಕವನ್ನು ಅಭಿವೃದ್ಧಿಗೊಳಿಸಿದ್ದಾರೆ. ಇದೊಂದು ವಿನೂತನ ಮತ್ತು ಸರಳ ವಿಧಾನವಾಗಿದ್ದು ಹಂತಹಂತವಾಗಿ ಅಥವಾ ನಿರಂತರವಾಗಿ ಇದನ್ನು ನಿರ್ವಹಿಸಬಹುದು. ಜೈವಿಕ ಉತ್ಪ್ರೇರಕವನ್ನು ಪದೇಪದೇ ಹಲವಾರು ಬಾರಿ ಬಳಕೆ ಮಾಡಿದಲ್ಲಿ ವೆಚ್ಚ-ಲಾಭದ ಪ್ರಮಾಣದಲ್ಲಿ ಗಣನೀಯ ಸುಧಾರಣೆಯನ್ನು ಕಾಣಬಹುದು. ಲ್ಯಾಕ್ಟೋಸ್ ಜಲವಿಭಜನೆಯನ್ನು ೫-೧೫ ಡಿ.ಸೆಂ ಅಥವಾ >೩೫ ಡಿ. ಸೆಂ.ನಷ್ಟು ತಾಪದಲ್ಲಿ ನಡೆಸಲಾಗುವುದು ಹೀಗಾಗಿ ಈಗ ಅಭಿವೃದ್ಧಿ ಪಡಿಸಲಾಗಿರುವ ಜೈವಿಕ ಕ್ರಿಯಾಕಾರಕದಲ್ಲಿ ಸೂಕ್ಷ್ಮಾಣು ಪ್ರದೂಷಣವನ್ನು ಗಣನೀಯವಾಗಿ ಕಡಿಮೆಗೊಳಿಸಬಹುದು. 

ಈ ಕ್ರಿಯಾಕಾರಕವು ನಿಶ್ಚಲೀಕರಣಗೊಂಡ ಕಿಣ್ವ/ಪೂರ್ಣ ಕೋಶ ಉತ್ಪ್ರೇರಕಗಳನ್ನು ತೀವ್ರ ಸಾಂದ್ರತೆ ಮತ್ತು ಅನುಪಾತೀಯ ನಿರ್ವಹಣಾ ತಾಪಗಳಲ್ಲಿಯೂ ಸಹ ಹಿಡಿದಿಟ್ಟುಕೊಳ್ಳಲು ಸಮರ್ಥವಾಗಿದೆ.  ಕಾಳು, ಅಚ್ಚು ಅಥವಾ ನಾರಿನ ರೂಪದಲ್ಲಿ ಸಿದ್ಧಪಡಿಸಿರುವ ಉತ್ಪ್ರೇರಕಗಳನ್ನೂ ಸಹ ಹಿಡಿದಿಟ್ಟುಕೊಳ್ಳಬಲ್ಲ ಸಾಮರ್ಥ್ಯವನ್ನು ಈ ಕ್ರಿಯಾಕಾರಕಗಳು ಪಡೆದಿವೆ.  ಈ ಉಪಕರಣವು ನಿಶ್ಚಲೀಕೃತ ಕಿಣ್ವ ತಯಾರಿಕೆಗಳಿಗೆ ಮತ್ತು ಆವೃತ ಕುಣಿಕೆಯಲ್ಲಿನ ಲ್ಯಾಕ್ಟೋಸಿನ ಪರಿಣಾಮಕಾರಿ ಜಲವಿಭಜನೆಗಳಿಗೆ ದೀರ್ಘಕಾಲೀನ ತಾಂತ್ರಿಕ ಹಾಗೂ ಜೀವ-ರಾಸಾಯನಿಕ ಸ್ಥಿರತೆಯನ್ನು ಒದಗಿಸಬಲ್ಲದು.  ಈ ವ್ಯವಸ್ಥೆಯು ಹಾಲಿನಲ್ಲಿ ೯೮% ಶುದ್ಧತೆಯ ಜಲವಿಭಜನೆಯನ್ನು ಸಾಧಿಸಿತು. ಈ ನಿರಂತರ ಪ್ರವಹನ ಜೈವಿಕ ಕ್ರಿಯಾಕಾರಕವನ್ನು ಬಳಸಿದಾಗ ಹಾಲಿನಲ್ಲಿನ ಲ್ಯಾಕ್ಟೋಸ್ ಜಲವಿಭಜನೆಯ ಆರ್ಥಿಕ ಮತ್ತು ಸಂಸ್ಕರಣ ದಕ್ಷತೆಯಲ್ಲಿ ಸುಧಾರಣೆ ಕಂಡುಬಂದಿತು. ಈ ತಂತ್ರಜ್ಞಾನವು ಆರ್ಥಿಕವಾಗಿ ಉತ್ತಮವಾಗಿದ್ದು, ಸೂಕ್ಷ್ಮಜೀವವೈಜ್ಞಾನಿಕವಾಗಿಯೂ ಸುರಕ್ಷಿತವಾಗಿದೆ.

ವರ್ಗ:ಆಹಾರ ವಿಜ್ಞಾನ
ವರ್ಗ:ಜೈವಿಕ ತಂತ್ರಜ್ಞಾನ
ವಿಷ್ಣು ಭಟ್ಟ

ಹೆಸರು   : ವಿಷ್ಣು ಎಲ್ ಭಟ್,ಇಡಗುಂಜಿ,ಹೊನ್ನಾವರ,ತಾಲೂಕು,ಉತ್ತರ ಕನ್ನಡ ಜಿಲ್ಲೆ.
ವಯಸ್ಸು : ೫೪ ವರ್ಷ (೧೧-೦೬-೧೯೫೮)
ತಂದೆ     : ಲಕ್ಷ್ಮೀನಾರಾಯಣ ವಿಷ್ಣು  ಭಟ್,ಇಡಗುಂಜಿ ಮಹಾಗಣಪತಿ  ದೇವರ ಪ್ರಧಾನ ಪರಂಪರಾಗತ ಅರ್ಚಕರು.

## ವಿದ್ಯಾಭ್ಯಾಸ ಹಾಗೂ ಅಧ್ಯಯನ 
ತೈತ್ತರೀಯ ಕೃಷ್ಣಯಜುರ್ವೇದ ಕ್ರಮಾಂತ ಅಧ್ಯಯನ ಶ್ರೀ ಮೇಧಾ ದಕ್ಷಿಣಾಮೂರ್ತಿ ಚತುರ್ವೇದ ವೇದಭವನ ಮಹಾವಿದ್ಯಾಲಯ, ಗೋಕರ್ಣದಲ್ಲಿ-೮ವರ್ಷ,
ಮೈಸೂರು ಮಹಾರಾಜಾ ಕಾಲೇಜಿನಲ್ಲಿ ಆಗಮ ಅಭ್ಯಾಸ ೩ವರ್ಷ, ರಾಷ್ಟ್ರೀಯ ಸಂಸ್ಕೃತ ಸಂಸ್ಥಾನಂ, ಕೇಂದ್ರೀಯ ವಿದ್ಯಾಪೀಠ ತಿರುಪತಿ ಶಿಕ್ಲ್ಷಾಶಾಸ್ತ್ರಿ -೧ವರ್ಷ.
ದೆಹಲಿ ಮಹರ್ಷಿ ವೇದ ವಿಜ್ಞಾನ ಮಹಾವಿದ್ಯಾಲಯದಲ್ಲಿ ಧ್ಯಾನ ಅಧ್ಯಯನ ಹಾಗೂ ವಿದ್ಯಾ ಪೀಠದಲ್ಲಿ ವೈದಿಕ ಪಂಡಿತ ಅಧ್ಯಾಪನ-೪ವರ್ಷ.

## ಅರ್ಹತೆ
ವೇದ,ಶಾಸ್ತ್ರ ಪುರಾಣ,ಆಗಮ ಜ್ಯೋತಿಷ್ಯ ಔಪಚಾರಿಕ, ಅನೌಪಚಾರಿಕ ಶಿಕ್ಷಣ ಹಾಗೂ ಅದರ ಆಚರಣೆ ಬಗ್ಗೆ ವಿವರ ಅಲಂಕಾರ,ವ್ಯಾಕರಣ,ಜ್ಯೋತಿಷ್ಯ,ಧರ್ಮಶಾಸ್ತ್ರ,ವೇದಾಂತ ಮುಂತಾದ ಷಡಂಗಗಳ ಅಧ್ಯಯನ.

## ಕಾರ್ಯಕ್ರಮಗಳು
ಇದುವರೆ ನೆಡೆಸಿದ ಸಾಮಾಜಿಕ,ಸಾಂಸ್ಕೃತಿಕ,ಧಾರ್ಮಿಕ   ಪ್ರಮುಖ ಕಾರ್ಯಕ್ರಮಗಳು:
ಭಗವದ್ಗೀತಾ ಅಭಿಯನ ಸ್ವರ್ಣವಲ್ಲಿ ಸರ್ವಜ್ಞೇಂದ್ರ ಸರಸ್ವತಿ ಸಂಸ್ಥಾನದವರ ಪ್ರಾಯೊಜಕತ್ವದಲ್ಲಿ ಹಾಗೂ
ಮಂಗಲಕಾರ್ಯಗಳಾದ ವಿವಾಹ,ಉಪನಯನ,ಸಂಧಿಶಾಂತಿ, ಇತ್ಯಾದಿ ವೈದಿಕ ಸಾಮಾಜಿಕ ಸಾಂಸ್ಕೃತಿಕ ಕಾರ್ಯಕ್ರಮಗಳನ್ನು ನೆಡೆಸಿ ತನ್ಮೂಲಕ ಸಾವಿರಾರು ಜನರ ಮನದಲ್ಲಿ ನೆಲೆಸಿದ್ದಾರೆ ಹಾಗೂ 
ಸಾವಿರಾರು ಜನೋಪಯೊಗಿ ಕಾರ್ಯಕ್ರಮಗಳನ್ನು ಮಾಡಿರುವುದು ಶ್ಲಾಘನೀಯ.

ಸಂದ ಪ್ರಶಸ್ತಿ,ಪುರಸ್ಕಾರಗಳು,
* ಶ್ರೀ ಗುರು ಗಂಗೇಶ್ವರಾನಂದ ವೇದ ವೇದಾಂಗ ರಾಷ್ತ್ರೀಯ ಪುರಸ್ಕಾರ ೨೦೦೬ ನಾಸಿಕದ ಪರಶುರಾಮ ನಾಟ್ಯ  ಮಂದಿರದಲ್ಲಿ.
*  ಮಂತ್ರಾಲಯದ ಶ್ರೀ ರಾಘವೇಂದ್ರ ಗುರುಭಕ್ತಿ ಉತ್ಸವದಲ್ಲಿ ಶ್ರೀ ಸುಯತೀಂದ್ರ ತೀರ್ಥ ಶ್ರೀಪಾದಂಗಳಿಂದ  "ಅರ್ಚಕ ಅಭಿನಂದನಾ ಪ್ರಶಸ್ತಿ"೨೦೧೨.
* ಅಖಿಲ ಕರ್ನಾಟಕ ರಾಜ್ಯ ಮಟ್ಟದ ಸ್ಪರ್ಧೆ, ಧರ್ಮಶಾಸ್ತ್ರ ವಿಭಾಗದಲ್ಲಿ ಪ್ರಶಸ್ತಿ ೧೯೮೩.
* ಶ್ರೀ ರಾಮಚಂದ್ರ ಪುರಮಠ,ಸೀಮಾ ಪರಿಶತ್ ವತಿಯಿಂದ ಸನ್ಮಾನ ೨೦೦೮.
* ಮಲೆನಾಡು ಉತ್ಸವ ಕವಿಗೋಷ್ಠಿಯಲ್ಲಿ ಸನ್ಮಾನ ಗೇರುಸೊಪ್ಪ ಹೊನ್ನಾವರ ೨೦೦೮.
* ಹೆಬ್ಬೂರು ಮಠದ ಪುರಸ್ಕಾರ ತಲಗೋಡು ಹೊನ್ನಾವರ ೨೦೦೮.
* ಕರ್ನಾಟಕ ನಾಟಕ ಅಕಾಡಮಿ ಅಧ್ಯಕ್ಷರಿಂದ ಸನ್ಮಾನ ಇಡಗುಂಜಿ ಹೊನ್ನಾವರ ೨೦೦೭. 
* ಶ್ರೀ ಅಖಿಲ ಹವ್ಯಕ ಮಹಾಸಭಾ(ರಿ) ಬೆಂಗಳೂರಿನಲ್ಲಿ ಪ್ರತಿಭಾ ಪುರಸ್ಕಾರ ಮತ್ತು ವಿದ್ವತ್ ಸನ್ಮಾನ ೨೦೦೭-೦೮.

ಇನ್ನುಹಲವಾರು ಪ್ರಶಸ್ತಿ ಪುರಸ್ಕಾ ರಗಳು ಲಭಿಸಿವೆ.

ವರ್ಗ:ಚುಟುಕು
ವಿಶ್ವೇಶ್ವರಯ್ಯ ಪಿಕಪ್ ಜಲಾಶಯ

'*ವಿಶ್ವೇಶ್ವರಯ್ಯ ಪಿಕಪ್ ಜಲಾಶಯ* ಘಾಟಿ ಸುಬ್ರಮಣ್ಯ  ಬಳಿ ಇದೆ. ಘಾಟಿ ಸುಬ್ರಹ್ಮಣ್ಯ ಸುಂದರ ಪ್ರಕೃತಿ ಸೌಂದರ್ಯದ ನಡುವೆ ವ್ಯರ್ಥವಾಗಿ ಹರಿದು ಹೊಗುತ್ತಿದ್ದ ನೀರನ್ನು ಕಂಡ ಸರ್.ಎಂ.ವಿಶ್ವೇಶ್ವರಯ್ಯನವರು ೧೯೧೭ರಲ್ಲಿ ವಿಶ್ವೇಶ್ವರಯ್ಯ ಪಿಕಪ್ ಡ್ಯಾಂ ಅನ್ನು ನಿರ್ಮಿಸಿದರು.

ವರ್ಗ:ಚುಟುಕು
ವರ್ಗ:ಕರ್ನಾಟಕದ ಜಲಾಶಯಗಳು
ಆರ್.ಎಸ್. ಅನಂತರಾಮಯ್ಯ

**ಆರ್. ಎಸ್. ಅನಂತರಾಮಯ್ಯ**ಖ್ಯಾತ ತಬಲಾ ವಾದಕರು.
ನವರು ತಬಲಾ ವಾದಕರಾಗಿ ಹಾಗೂ ತಬಲಾ, ಮೃದಂಗವಾದ್ಯ ತಯಾರಕರಾಗಿ ಹೆಸರು ಗಳಿಸಿರುವ ಕನ್ನಡ ನಾಡು ಕಂಡ ಅಪರೂಪದ ಕಲಾವಿದರಲ್ಲೊಬ್ಬರು.
## ಬಾಲ್ಯ
೧೯೩೮ ರಲ್ಲಿ ಬೆಂಗಳೂರು ಗ್ರಾಮಾಂತರ ಜಿಲ್ಲೆ ದೊಡ್ಡ ಬಳ್ಳಾಪುರ ತಾಲೂಕು, ರಾಜಘಟ್ಟದಲ್ಲಿ ದಶಕಗಳಿಂದ ತಾಳವಾದ್ಯ ತಯಾರಿಕೆಯಲ್ಲಿ ಜನಿಸಿದ ಶ್ರೀ ಆರ್. ಎಸ್. ಅನಂತರಾಮಯ್ಯ ಅವರು ಸುಮಾರು ನಾಲ್ಕು ದಶಕಗಳಿಂದ ತಾಳವಾದ್ಯ ತಾಳವಾದ್ಯ ತಯಾರಿಕೆಯಲ್ಲಿ ಸೇವೆ ಸಲ್ಲಿಸುತ್ತಾ ಬಂದಿದ್ದಾರೆ. ಇವರು ತಯಾರಿಸಿದ ಮೃದಂಗ, ತಬಲಾ, ಖಂಜರ ಮುಂತಾದ ತಾಳ ವಾದ್ಯಗಳನ್ನು ನಮ್ಮ ರಾಜ್ಯದ ಬಹುತೆಕ ಎಲ್ಲಾ ಹಿರಿಯ ವಿದ್ವಾಂಸರುಗಳು ಬಳಸುತ್ತಿದ್ದಾರೆ.
## ಕಲಿಕೆ
ಗುರು ಶ್ರೀ ನರಸಿಂಹಯ್ಯನವರ ಬಳಿ ಹಲವು ವರ್ಷಗಳ ಕಾಲ ತಬಲಾ ನುಡಿಸುವುದನ್ನು ಕಲಿತು ಸಂಗೀತ, ನಾಟಕ, ನೃತ್ಯ, ಹರಿಕಥೆಗಳಿಗೆ ಪಕ್ಕವಾದ್ಯ ನುಡಿಸುತ್ತಲೇ ವಾದ್ಯ ತಯಾರಿಕೆಯಲ್ಲಿ ಆಸಕ್ತಿ ಬೆಳೆಸಿಕೊಂಡು, ಮೃದಂಗ ವೆಂಕಟಪ್ಪನವರ ಬಳಿ ಮೃದಂಗ ಮತ್ತು ತಬಲಾ ತಯಾರಿಸುವುದನ್ನು ಕುರಿತು ನಂತರ ತಮ್ಮ ಸ್ವಂತ ತಯಾರಿಕಾ ಘಟಕವನ್ನು ಸ್ಥಾಪಿಸಿದರು. ಅಂದು ಪ್ರಾರಂಭವಾದ ಅನಂತರಾಮಯ್ಯನವರ ಈ ಕಾರ್ಯ ಇಂದಿಗೂ ನಡೆಯುತ್ತಲೇ ಬಂದಿದೆ.
## ಪುರಸ್ಕಾರಗಳು
೧೯೬೩ ರಲ್ಲಿ ಘಾಟಿ ಸುಬ್ರಹ್ಮಣ್ಯಸ್ವಾಮಿ ಜಾತ್ರೆಯಲ್ಲಿ ಉತ್ತಮ ತಬಲಾಗಳನ್ನು ಪ್ರದರ್ಶಿಸಿ. ಕರ್ನಾಟಕ ಸರ್ಕಾರದ ಮುಜರಾಯಿ ಇಲಾಖೆಯಿಂದ ಪ್ರಶಸ್ತಿ ಪಡೆದ ಶ್ರೀಯುತರಿಗೆ ಶ್ರೀ ವಿದ್ಯಾಗಣಪತಿ ಭಕ್ತಮಂಡಲಿ, ಶ್ರೀ ಆದಿಚುಂಚನಗಿರಿ ಮಹಾ ಸಂಸ್ಥಾನ, ಬೆಂಗಳೂರು ಆಕಾಶವಾಣಿ, ಶ್ರೀ ವಾಣಿ ಕಲಾಸಂಘ, ಶ್ರೀ ದುರ್ಗಾಪರಮೇಶ್ವರಿ ನೃತ್ಯ ನಿಕೇತನ ಮುಂತಾದ ಸಂಸ್ಥೆಗಳಿಂದ ಗೌರವ ಪುರಸ್ಕಾರಗಳು ಸಂದಿವೆ. ಅಲ್ಲದೇ ಶ್ರೀ ಗುರುರಾಘವೇಂದ್ರ ಸ್ವಾಮಿ ಟ್ರಸ್ಟಿನಿಂದ ‘ಲಯವಾದ್ಯ ಭೂಷಣ’, ಶ್ರೀ ತ್ಯಾಗರಾಜ ಗಾನಸಭಾದಿಂದ ‘ಲಲಿತ ಕಲಾಭೂಣ’ ಕರ್ನಾಟಕ ಸಂಗೀತ ನೃತ್ಯ ಅಕಾಡೆಮಿಯ “ಕರ್ನಾಟಕ ಕಲಾಶ್ರೀ” (೧೯೯೯-೨೦೦೦) ಮುಂತಾದ ಪ್ರಶಸ್ತಿ ಅವರಿಗೆ ದೊರೆತಿವೆ.

ವರ್ಗ:ಕಲಾವಿದರು
ವಿನಯ್ ಕುಮಾರ್

**ರಂಗನಾಥ್ ವಿನಯ್ ಕುಮಾರ್** (ಜನನ: ಫೆಬ್ರವರಿ ೧೨, ೧೯೮೪ ದಾವಣಗೆರೆ, ಕರ್ನಾಟಕದಲ್ಲಿ) ಭಾರತ ಕ್ರಿಕೆಟ್ ತಂಡದ ಆಟಗಾರ. ವಿನಯ್ ಕುಮಾರ್ ಬಲಗೈ ಮಧ್ಯಮ ವೇಗದ ಬೌಲರ್. ೨೦೦೮ರಲ್ಲಿ ಜಿಂಬಾಬ್ವೆ ವಿರುದ್ಧ ತಮ್ಮ ಮೊದಲ ಏಕದಿನ ಪ೦ದ್ಯವನ್ನು ಆಡಿ ಅಂತರಾಷ್ಟ್ರೀಯ ಕ್ರಿಕೆಟ್‍ಗೆ ಪಾದಾರ್ಪಣೆ ಮಾಡಿದ ವಿನಯ್ ಕುಮಾರ್ ಈವರೆಗೆ ೧೯ ಏಕದಿನ ಪಂದ್ಯವನ್ನು ಆಡಿದ್ದಾರೆ. ರಣಜಿ ಟ್ರೋಫಿಯಲ್ಲಿ ಕರ್ನಾಟಕ ಕ್ರಿಕೆಟ್ ತ೦ಡದ ಪರವಾಗಿ ಆಡುತ್ತಾರೆ. ವಿನಯ್ ಕುಮಾರ್ ದಾವಣಗೆರೆ ಎಕ್ಸ್‌ಪ್ರೆಸ್ ಎಂದೇ ಪ್ರಸಿದ್ಧರಾಗಿದ್ದಾರೆ.

## ಐಪಿಎಲ್
ಮೊದಲ ಮೂರು ಐಪಿಎಲ್ ಆವೃತ್ತಿಗಳಲ್ಲಿ ವಿನಯ್ ಕುಮಾರ್ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡದ ಪರವಾಗಿ ಆಡಿದರು. ೪ನೇ ಆವೃತ್ತಿಯಲ್ಲಿ ಕೊಚ್ಚಿ ಟಸ್ಕರ್ಸ್ ಪರವಾಗಿ ಆಡಿದರು. ೫ನೇ ಆವೃತ್ತಿಯಲ್ಲಿ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡಕ್ಕೆ ಮರಳಿದ್ದಾರೆ. 

ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್
ವರ್ಗ:ಕರ್ನಾಟಕದ ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್ ಆಟಗಾರ
ಪ್ರಚಲಿತ ಸಂಸ್ಕೃತಿ

ಜನಪ್ರಿಯ ಸಂಸ್ಕೃತಿ (ಸಾಮಾನ್ಯವಾಗಿ ಪಾಪ್ ಸಂಸ್ಕೃತಿ ಎಂದು) ಆದ್ಯತೆ ಅಭಿಪ್ರಾಯವನ್ನು, ದೃಷ್ಟಿಕೋನ, ವರ್ತನೆಗಳು, ಮೇಮ್ಸ್, [1] ಚಿತ್ರಗಳು ವಿದ್ಯಮಾನ ಸಮಗ್ರತೆಯನ್ನು ಒಂದು ನಿರ್ದಿಷ್ಟ ಸಂಸ್ಕೃತಿಯ ಮುಖ್ಯವಾಹಿನಿಯ ಒಂದು ಅನೌಪಚಾರಿಕ ಒಮ್ಮತ, ವಿಶೇಷವಾಗಿ ಪಾಶ್ಚಾತ್ಯ ಸಂಸ್ಕೃತಿಯಿಂದ [ಸಾಕ್ಷ್ಯಾಧಾರ ಬೇಕಾಗಿದೆ] ಮಧ್ಯ 20 ನೇ ಶತಮಾನದ ಮತ್ತು 20 ನೇ ಮತ್ತು 21 ನೇ ಶತಮಾನದ ಉದಯೋನ್ಮುಖ ಜಾಗತಿಕ ಮುಖ್ಯವಾಹಿನಿಗೆ ಮುಂಚಿತವಾಗಿ. ಹೆಚ್ಚು ಸಮೂಹ ಮಾಧ್ಯಮದ ಪ್ರಭಾವಕ್ಕೆ, ಕಲ್ಪನೆಗಳ ಸಂಗ್ರಹಣೆಯಲ್ಲಿ ಸಮಾಜದ ದೈನಂದಿನ permeates.
ಜನಪ್ರಿಯ ಸಂಸ್ಕೃತಿ ಮುಖ್ಯವಾಹಿನಿಯ ಉದ್ದಕ್ಕೂ ಸಾಮರಸ್ಯದ ಒಪ್ಪಿಗೆ ಪಡೆಯುವ ಸಲುವಾಗಿ ಕ್ಷುಲ್ಲಕ ಮತ್ತು dumbed ಡೌನ್ ಎಂದು ನೋಡಲಾಗುತ್ತದೆ. ಪರಿಣಾಮವಾಗಿ, ಇದು, ಬಾಹ್ಯ ಗ್ರಾಹಕ, ಉದ್ರೇಕ ಪ್ರವರ್ತಕ, ಮತ್ತು ಭ್ರಷ್ಟಗೊಂಡಿದೆ. ನಂಬು ಹಲವಾರು ಅಲ್ಲದ ಮುಖ್ಯವಾಹಿನಿಯ ಮೂಲಗಳು (ಮುಖ್ಯವಾಗಿ ಧಾರ್ಮಿಕ ಗುಂಪುಗಳು ಮತ್ತು ಪ್ರತಿಸಂಸ್ಕೃತಿ ಗುಂಪುಗಳು) ಭಾರಿ ಟೀಕೆಗೆ ಬರುತ್ತದೆ ] 
ಪದ "ಜನಪ್ರಿಯ ಸಂಸ್ಕೃತಿ" 19 ನೇ ಶತಮಾನದ ಅಥವಾ ಹಿಂದಿನ ಶಿಕ್ಷಣ ಮತ್ತು ಕೆಳವರ್ಗದ ಸಾಮಾನ್ಯ "culturedness" ಉಲ್ಲೇಖಿಸಲು ಬರ್ಮಿಂಗ್ಹ್ಯಾಮ್ ಟೌನ್ ಹಾಲ್, ಇಂಗ್ಲೆಂಡ್ ಒಂದು ವಿಳಾಸವನ್ನು ರಲ್ಲಿ ನೀಡಲಾಯಿತು.  ರಲ್ಲಿ ಸೃಷ್ಟಿಸಲ್ಪಟ್ಟಿತು ಪದ ಶತಮಾನದ ಅಂತ್ಯದವರೆಗೆ (ಮತ್ತು ಕೆಲವೊಮ್ಮೆ ವಿರುದ್ಧವಾಗಿ) "ನಿಜವಾದ ಶಿಕ್ಷಣ",ವಿರಾಮದ ಅವಧಿಯಲ್ಲಿ ಸ್ಥಾಪಿಸಿದ ಆಯಿತು ಒಂದು ಬಳಕೆ. ಪ್ರಸ್ತುತ ಪ್ರತ್ಯೇಕವಾಗಿ ಕೆಳವರ್ಗದ ಸಂಸ್ಕೃತಿಯನ್ನು ಅರ್ಥ ತಿಳಿಯುವುದು ಆರಂಭಿಸಿದರು, ವಿಶೇಷವಾಗಿ ಯುನೈಟೆಡ್ ಸ್ಟೇಟ್ಸ್ ಹುಟ್ಟಿಕೊಂಡ, ಸಾಮೂಹಿಕ ಬಳಕೆಯ ಪದ, ಸಂಸ್ಕೃತಿಯ ಅರ್ಥ ಮಹಾಯುದ್ಧದ ಅಂತ್ಯದಲ್ಲಿ ಸ್ಥಾಪಿಸಲಾಗಿದೆ.  ಸಂಕ್ಷಿಪ್ತ ರೂಪ "ಪಾಪ್ ಸಂಸ್ಕೃತಿ" 1960 ಹಳೆಯದು.

ವರ್ಗ:ಸಮಾಜ
ಅಮೃತ ಧಾರೆ

thumb|right|200px|'ಅಮೃತ ಧಾರೆ, ಸ್ಮರಣ ಸಂಚಿಕೆ'
ಮುಂಬೈನ ಮಾಹಿಮ್ ಜಿಲ್ಲೆಯಲ್ಲಿರುವ, 'ಕರ್ನಾಟಕ ಸಂಘದ ಡಾ.ಎಂ.ವಿಶ್ವೇಶ್ವರಯ್ಯಸ್ಮಾರಕ ಮಂದಿರ'ದಲ್ಲಿ ಜರುಗಿದ, ಮುಂಬೈಕನ್ನಡ ಸಂಘದ ಅಮೃತ ಮಹೋತ್ಸವದ ಸಮಾರೋಪ ಸಮಾರಂಭದ ಶುಭ ಅವಸರದದ ದಿನ, ರವಿವಾರ, ೧೮, ಮಾರ್ಚ್, ೨೦೧೨ ರಂದು, ಅಮೃತಧಾರೆ,ಸ್ಮರಣ ಸಂಚಿಕೆಯನ್ನು ವಿಶೇಷ ಅತಿಥಿ, ಡಾ.ಪಿ.ದಯಾನಂದ ಪೈರವರ ಹಸ್ತದಿಂದ ವಿಮೋಚನೆಗೊಳಿಸಲಾಯಿತು. ಅಮೃತಧಾರೆ ಸೊವೆನಿಯರ್, 
ಧರ್ಮಸ್ಥಳದ ಶ್ರೀ ವೀರೇಂದ್ರ ಹೆಗ್ಗಡೆಯವರ ಶುಭ ಹಾರೈಕೆಗಳೊಂದಿಗೆ ಶುರುವಾಗಿ, ಶ್ರೀ ಶ್ರೀನಿವಾಸ ಜೋಕಟ್ಟೆ ಯವರ ಲೇಖನ, 'ಮುಂಬೈನಲ್ಲಿ ಕನ್ನಡ ಪತ್ರಿಕೋದ್ಯಮ' ದಿಂದ ಮುಕ್ತಾಯವಾಗುತ್ತದೆ.
## ಶುಭಕೋರಿ ಹರಸಿದ ಮಹನೀಯರು ಮತ್ತು ಮಹಿಳೆಯರು
* ಡಾ. ದಯಾನಂದ ಪೈ,
* ಧರ್ಮದರ್ಶಿ ಹರಿಕೃಷ್ಣ ಪುನರೂರ್, 
* ಡಾ.ಕೆ.ಎಸ್.ರಾಜು,
* ಭಾಸ್ಕರ್ ಎಸ್. ಶೆಟ್ಟಿ,
* ಲಯನ್, ಶಂಕರ ಕೆ.ಟಿ. ಶೆಟ್ಟಿ,
* ಆರ್.ಬಿ.ಹೆಬ್ಬಳ್ಳಿ,
* ಎನ್.ಬಿ.ಎಚ್.ಕುಲಕರ್ಣಿ,
* ಡಾ.ವ್ಯಾಸರಾವ್ ನಿಂಜೂರ್,
* ವಿದುಷಿ ಉಮಾನಾಗಭೂಷಣ,
* ಗುರು, ಎಮ್.ಎನ್.ಸುವರ್ಣ,
* ಮುಂಬೈನ ಮೊಗವೀರ ವ್ಯವಸ್ಥಾಪಕ ಮಂಡಳಿಯ ಪ್ರತಿನಿಧಿ,
## ಲೇಖನಗಳು
* ಗೌ.ಪ್ರ.ಕಾರ್ಯದರ್ಶಿ, ಬಿ. ನಾಗಭೂಷಣರ ಲೇಖನ : 'ನಮ್ಮ ಬಗ್ಗೆ'

ವರ್ಗ:ಪುಸ್ತಕಗಳು
ಎನ್.ತೇಜಪ್ಪ

**ಡಾ.ಎನ್.ತೇಜಪ್ಪ** ನವರು, ಮುಂಬಯಿನ ಮಾಟುಂಗಾ ಜಿಲ್ಲೆಯಲ್ಲಿರುವ 'ಕೇಂದ್ರೀಯ ಹತ್ತಿ ಪ್ರೌದ್ಯೋಗಿಕಿ ಅನುಸಂಧಾನ ಸಂಸ್ಥೆ', ಮುಂಬಯಿ (CIRCOT)ನಲ್ಲಿ ರಸಾಯನ ಶಾಸ್ತ್ರವಿಭಾಗದಲ್ಲಿ ವಿಜ್ಞಾನಿಯಾಗಿ ಕೆಲಸಮಾಡುತ್ತಿದ್ದರು. ಅತ್ಯಂತ ಶ್ರದ್ಧೆ ಮತ್ತು ಕಾರ್ಯಕುಶಲರಾದ ತೇಜಪ್ಪನವರು, ಒಮ್ಮೆ ದಕ್ಷಿಣ ಕನ್ನಡದ ತಮ್ಮ ಸ್ವಗ್ರಾಮಕ್ಕೆ ಹೋದಾಗ, 'ಹೃದಯಾಘಾತ'ದಿಂದ ಅಲ್ಲೆಯೇ ಕೊನೆಯುಸುರೆಳೆದರು. ತಮ್ಮ 'ವೈಜ್ಞಾನಿಕ ಪ್ರಬಂಧ'ಗಳನ್ನು ದೇಶದ ಸುಪ್ರಸಿದ್ಧ ವಿಜ್ಞಾನ ಪತ್ರಿಕೆಗಳಲ್ಲಿ ಪ್ರಕಟಿಸಿದ್ದರು.ತೇಜಪ್ಪನವರು ಹತ್ತಿಯ ಬೀಜದಲ್ಲಿ ಕಂಡುಬರುವ ಗಾಸಿಪಾಲ್ ಎಂಬ ವಿಷರುಚಿಯನ್ನು ಕುರಿತು ತಮ್ಮ ಸಂಶೋಧನೆಯನ್ನು ಮುಂದುವರೆಸಿದರು. ಗಾಸಿಪಾಲ್ ನಿಂದಾಗಿ ಹತ್ತಿ ಎಣ್ಣೆಯನ್ನು ಬಹಳ ವರ್ಷಗಳ ಕಾಲ ಆಡುಗೆಗೆ ಬಳಸಲು ಆಗುತ್ತಿರಲಿಲ್ಲ. ಈಗ ಸಂಶೋಧನೆಗಳಿಂದ ಗಾಸಿಪಾಲ್ ನ್ನು ತೆಗೆಯುವ ಪ್ರಕ್ರಿಯೆ ಹತ್ತಿ ಬೀಜದ ಉಪಯೋಗದಲ್ಲಿ ಒಂದು ಮಹತ್ವದ ಸ್ಥಾನ ಗಳಿಸಿದೆ.
## ಉಲ್ಲೇಖಗಳು

ವರ್ಗ:ವಿಜ್ಞಾನಿಗಳು
ವರ್ಗ:ಮುಂಬಯಿ ಕನ್ನಡಿಗರು
ಮಾಕಳಿದುರ್ಗ ಕೋಟೆ

**ಮಾಕಳಿ ದುರ್ಗ:**

ಬೆಂಗಳೂರಿನ ಉತ್ತರ ದಿಕ್ಕಿನಲ್ಲಿ ೬೦ ಕಿ ಮೀ ದೂರದಲ್ಲಿದೆ.  ಇದು ಸಮುದ್ರ ಮಟ್ಟದಿಂದ ೪೪೬೦ ಅಡಿ ಎತ್ತರದ ಬೆಟ್ಟದ ಮೇಲಿದೆ. ಬೆಟ್ಟದ ಬುಡದಿಂದ ಸುಮಾರು ೧೧೧೭ ಅಡಿ ಎತ್ತರದಲ್ಲಿ ಎರಡು ಹಂತದ ಕೋಟೆಯೊಂದನ್ನು ಕಟ್ಟಲಾಗಿದೆ.  ಕೋಟೆಯು ಅಂಡಾಕಾರದಲ್ಲಿದ್ದು ಒಂದು ಕಿ ಮೀ ಸುತ್ತಳತೆ ಹೊಂದಿದೆ. ಇಲ್ಲಿ ಮದ್ದಿನಮನೆ, ಉಗ್ರಾಣ ಹಾಗು ಹಲವು ಕೋಣೆಗಳನ್ನು ಕಟ್ಟಲಾಗಿದೆ. ಇಲ್ಲಿ ಶಿಥಿಲಾವಸ್ಥೆಯಲ್ಲಿರುವ ಶಿವ, ಮಾರ್ಕಂಡೇಯನ ದೇವಸ್ಥಾನಗಳಿವೆ.  ಮಾರ್ಕಂಡೇಯ ಋಷಿಗಳು ಇಲ್ಲಿ ತಪಸ್ಸು ಮಾಡಿದ್ದರೆಂದು ನಂಬಲಾಗುತ್ತದೆ.

**ಇತಿಹಾಸ:** ಪ್ರಾರಂಭದಲ್ಲಿ ವಿಜಯನಗರದ ಅರಸರು ತಮ್ಮ ಸೈನ್ಯ ತರಬೇತಿಗಾಗಿ ಈ ಸ್ಥಳವನ್ನು ಉಪಯೋಗಿಸುತ್ತಿದ್ದರೆಂದು ತಿಳಿದು ಬರುತ್ತದೆ.  ಆಗಲೇ ಮೊದಲ ಹಂತದ ಕೋಟೆಯನ್ನು ಕಟ್ಟಲಾಯಿತು. ಈ ಕೆಲಸವನ್ನು ಆಗ ವಿಜಯನಗರದ ಅರಸರ ಮಾಂಡಲೀಕರಾಗಿದ್ದ ಆವತಿ ನಾಡಪ್ರಭುಗಳು ಮಾಡಿ ಮುಗಿಸಿದರು. ನಂತರ ಕಾಲಾನುಕ್ರಮದಲ್ಲಿ ಇದನ್ನು ಮರಾಠರು ನಂತರ ಅವರಿಂದ ಯಲಹಂಕ ನಾಡಪ್ರಭುಗಳು  ಕೊನೆಯದಾಗಿ ಟಿಪ್ಪು ಸುಲ್ತಾನನು ವಶಪಡಿಸಿಕೊಂಡನು. ಆಗ ಅವನೇ ಕೋಟೆಯ ಎರಡನೇ ಹಂತದ ಗೋಡೆಯನ್ನು ಎತ್ತರಿಸಿದನು. ಈ ಎರಡನೇ ಹಂತದ ಗೋಡೆ ಮೊದಲ ಹಂತದ ಗೋಡೆಗಿಂತ ಚಿಕ್ಕ-ಚಿಕ್ಕ ಕಲ್ಲುಗಳಿಂದ ಕಟ್ಟಲ್ಪಟ್ಟಿದ್ದನ್ನು ನಿಚ್ಚಳವಾಗಿ ಗುರುತಿಸಬಹುದು. ಅಲ್ಲಿ ಅವನು ತನ್ನ ನೆಚ್ಚಿನ ಬಂಟ ಲತೀಫಬೇಗ್ ಎಂಬುವವನನ್ನು ಉಸ್ತುವಾರಿಗೆ ನೇಮಿಸಿಟ್ಟ.  ಮರಾಠರ ಕೈವಶವಾಗಿದ್ದ ಕಾಲದಲ್ಲಿ ಅವರು ಮಾಕಳಿದುರ್ಗದ ಜೊತೆಗೆ ಮಧುಗಿರಿ, ರಾಯದುರ್ಗ, ಶಿರಾ, ಹೊಸಕೋಟೆ ಹಾಗು ದೊಡ್ಡ ಬಳ್ಳಾಪುರ ಕೋಟೆಗಳನ್ನು ನೋಡಿಕೊಳ್ಳಲು ಗುತ್ತಿಯ ಮುರಾರಿರಾಯ ಎಂಬುವವನನ್ನು ನೇಮಿಸಿದ್ದರು. ಕಟ್ಟಕಡೆಯದಾಗಿ ೧೭೯೦ರಲ್ಲಿ ಟಿಪ್ಪುವಿನಿಂದ ಬ್ರಟಿಷರು ಕೋಟೆಯನ್ನು ಗೆದ್ದುಕೊಂಡರು.

ಬ್ರಿಟಿಷರಿಂದ ಟಿಪ್ಪುವಿನ ಪತನವಾದ ನಂತರ ಮಾಕಳಿ ದುರ್ಗ ಅನಾಥವಾಯ್ತು. ಸಾಥು-ಸನ್ಯಾಸಿಗಳ, ಸಿದ್ಧರ ನೆಲೆವೀಡಾಯ್ತು.  ಬಿಟಿಷ್ ಸರ್ವೆಯರ್ ನೊಬ್ಬ ದಾಖಲಿಸಿರುವಂತೆ ಇಲ್ಲಿ ಜಂಗಮರಿಗೆ ಮಲ್ಲೇಶ್ವರ ಸ್ವಾಮಿಗಳೆಂದು ಕರೆಯಲಾಗುತ್ತಿತ್ತಂತೆ.  ಅವರು ಆಗಾಗ ಬೆಟ್ಟದಿಂದ ಕೆಳಗೆ ಇಳಿದು ಬಂದು ಕೆಳ ಊರುಗಳಲ್ಲಿ ಭಿಕ್ಷೆ ಸ್ವೀಕರಿಸಿ ಅಲ್ಲಿನ ಜನಕ್ಕೆ ಔಷಧಿ ಕೊಟ್ಟು ಮತ್ತೆ ಬೆಟ್ಟದ ಮೇಲೆ ಹೋಗಿ ತಂಗುತ್ತಿದ್ದರಂತೆ.

**ಮಾಕಳಿದುರ್ಗ** ದೊಡ್ಡಬಳ್ಳಾಪುರ ತಾಲ್ಲೂಕಿನ ಪ್ರಸಿದ್ದ ಘಾಟಿ ಸುಬ್ರಮಣ್ಯ ಕ್ಷೇತ್ರದ ಸಮೀಪವಿರುವ ಬೆಟ್ಟ. ಘಾಟಿಸುಬ್ರಹ್ಮಣ್ಯ ದಿಂದ ೪ ಕೀ.ಮೀ ದೂರದಲ್ಲಿದೆ. ಮಾಕಳಿದುರ್ಗ ಮೇಲೆ ಪುರಾತನ ಕೋಟೆ ಇದ್ದು ಕೋಟೆಯನ್ನು ಘಾಟಿ ಸುಬ್ರಹ್ಮಣ್ಯ ದೇವಾಲಯ ನಿರ್ಮಿಸಿದ್ದು ಸೊಂಡೂರು ಮಹಾರಾಜರು ಕಟ್ಟಿದರು ಎಂದು ಸ್ಥಳಿಯರು ಹೇಳುತ್ತಾರೆ. ಕೋಟೆಗೆ ನಾಲ್ಕು ಮುಖ್ಯ ದ್ವಾರಗಳಿದ್ದು ಕೋಟೆಯ ಮಧ್ಯಭಾಗದಲ್ಲಿ ಮಾಕಳಿ ಮಲ್ಲೇಶ್ವರ ಸ್ವಾಮಿದೇವಾಲವಿದೆ. ಹಿಂಬಾಗದಲ್ಲಿ ಒಂದು ಬಾವಿ ಇದ್ದು ಕುಡಿಯಲು ಹಾಗೂ ಇತರೆ ಕೆಲಸಗಳಿಗೆ ಇದೆ ನೀರನ್ನು ಬಳಸುತ್ತಿದ್ದರು ಎನ್ನಬಹುದು. ದೇವಾಲಯದಲ್ಲಿ ನಿಧಿ ಎನ್ನುವ ಕಾರಣದಿಂದ ಈ ಹಿಂದೆ ಇದ್ದ ಮಾಕಳಿ ಮಲ್ಲೇಶ್ವರ ಸ್ವಾಮಿ ವಿಗ್ರಹವನ್ನು ಹಾಗೂ ನಂದಿ, ದ್ವಜಸ್ಥಂಭವನ್ನು ಕಳ್ಳರು ಹಾಳುಗೇಡವಿದ್ದಾರೆ. ಮಾಕಳಿ ಮಲ್ಲೇಶ್ವರ ಸ್ವಾಮಿ ಭಕ್ತರು ಹೊಸ ವಿಗ್ರಹವನ್ನು ಸ್ಥಾಪಿಸಿದ್ದಾರೆ. ಪುರಾತತ್ವ ಇಲಾಖೆಯ ನಿರ್ಲಕ್ಷದಿಂದ ಸುಮಾರು ೫೦೦ ವರ್ಷಗಳ ಭವ್ಯ ಸ್ಮಾರಕ ಕಳ್ಳಕಾಕರ ಕಾಟದಿಂದ ಅವನತಿ ಹಾದಿ ಹಿಡಿದಿದೆ. ಪ್ರತಿ ದಿನ ಚಾರಣ ಪ್ರೀಯರು ಮಾಕಳಿದುರ್ಗ ಬರುತ್ತಾರೆ. ಇಲ್ಲಿ ಸುಂದರ ಪರಿಸರವನ್ನು ನೋಡಿ ಕಣ್ಣುತುಂಬಿ ಕೊಳ್ಳುತ್ತಾರೆ. ಮಾಕಳಿದುರ್ಗ ಪಕ್ಕದಲ್ಲಿ ಇನ್ನೋಂದು ಬೆಟ್ಟವಿದೆ. ಅದು ಮಾಕಳಿದುರ್ಗ ಗ್ರಾಮಕ್ಕೆ ಹೊಂದಿಕೊಂಡಿದೆ. ಈ ಬೆಟ್ಟದ ಹಿಂಭಾಗದಲ್ಲಿ ೧೦೦೦ ಎರಕೆ ಅರಣ್ಯ ಪ್ರದೇಶವಿದ್ದು ಈ ಅರಣ್ಯದಲ್ಲಿ ಚಿರತೆ. ಮೊಲ ಇತ್ಯಾದಿ ಪ್ರಾಣಿಗಳು ಇವೆ.

## ಉಲ್ಲೇಖಗಳು
ವರ್ಗ:ಚುಟುಕು
ವರ್ಗ:ಕರ್ನಾಟಕದ ಕೋಟೆಗಳು
ವರ್ಗ:ಕರ್ನಾಟಕದ ಪ್ರವಾಸಿ ತಾಣಗಳು
ದೊಡ್ಡಬಳ್ಳಾಪುರದ ರುಮಾಲೆ ಚನ್ನಬಸವಯ್ಯ

ಕರ್ನಾಟಕದ ಚಿತ್ರಕಲಾ ಇತಿಹಾಸದಲ್ಲಿ ರುಮಾಲೆ ಚೆನ್ನಬಸವಯ್ಯ (1910-1988) ಅವರದ್ದು ಅವಿಸ್ಮರಣೀಯ ಹೆಸರು. ಕಲಾವಿದರಾಗಿ ಮಾತ್ರವಲ್ಲ- ಸ್ವಾತಂತ್ರ್ಯ ಹೋರಾಟಗಾರರಾಗಿ, ಶಾಸಕರಾಗಿ, ಸೇವಾದಳದ ಮುಖಂಡರಾಗಿ ಕಾರ್ಯ ನಿರ್ವಹಿಸಿದ ಅಗ್ಗಳಿಕೆ ಅವರದು. ರುಮಾಲೆ ಅವರ ಜನ್ಮಶತಮಾನೋತ್ಸವ ಆಚರಣೆ ಸಂದರ್ಭದಲ್ಲಿ ಹೊರಬಂದಿರುವ ‘ಜೀವಮೇಳ’ ಕೃತಿ ಅಪರೂಪದ ಕಲಾವಿದನ ಸಾಧನೆಯನ್ನು ನೆನಪಿಸಿಕೊಳ್ಳುವ- ದಾಖಲಿಸುವ- ಕೆಲಸವನ್ನು ಮಾಡಿದೆ. 
ಪ್ರಯೋಗಗಳ ಅಬ್ಬರದಲ್ಲಿ ಹಿರಿಯರ ನೆನಪು-ಸಾಧನೆಗಳು ಮಸುಕಾಗುತ್ತಿರುವ ದಿನಗಳಿವು. ಇಂಥ ಸಂದರ್ಭದಲ್ಲಿ ಮಸುಕಾಗುತ್ತಿರುವ ಹಾಗೂ ಅವಜ್ಞೆಗೆ ಗುರಿಯಾಗಿರುವ ರುಮಾಲೆ ಅವರನ್ನು ಮತ್ತೆ ನೆನಪಿಸುವ ಕೆಲಸವನ್ನು ಕೆ.ಎಸ್.ಶ್ರೀನಿವಾಸಮೂರ್ತಿ ಮಾಡಿದ್ದಾರೆ. ರುಮಾಲೆ ಬಗ್ಗೆ ಲೇಖಕರಿಗಿರುವ ಸಕಾರಣ ಪ್ರೀತಿ ಹಾಗೂ ಗೌರವ ಪುಸ್ತಕದಲ್ಲಿ ಎದ್ದುಕಾಣುವಂತಿದೆ. 

ಪ್ರಕೃತಿ ಚಿತ್ರಗಳನ್ನು ಬಿಡಿಸುವುದರಲ್ಲಿ ರುಮಾಲೆ ಅವರಿಗೆ ಆಸಕ್ತಿ. ಜಲವರ್ಣ ಹಾಗೂ ತೈಲವರ್ಣದಲ್ಲಿ ಅವರ ಉತ್ಕೃಷ್ಟ ಕೃತಿಗಳು ಮೂಡಿಬಂದಿವೆ. ಅವರ ಚಿತ್ರಗಳು ಆ ಕಾಲದ ಬೆಂಗಳೂರಿನ ಪರಿಸರವನ್ನು ಹಿಡಿದಿಡುವ ಪ್ರಯತ್ನದಂತೆ ಕಾಣುತ್ತವೆ. ಗುಲ್‌ಮೊಹರ್, ಬ್ರಹ್ಮಕಮಲ, ಜಕರಾಂಡ, ಬೋಗನ್‌ವಿಲ್ಲಾಗಳ ಚೆಲುವನ್ನು ಅವರು ಹಿಡಿದಿಟ್ಟಿರುವ ರೀತಿ ವಿಶಿಷ್ಟವಾದುದು. ಈ ಕಲಾಕೃತಿಗಳಲ್ಲಿ ರೋಚಕತೆಯಾಗಲಿ, ಚೆಚ್ಚಿಬೀಳಿಸುವ ಗುಣವಾಗಲೀ ಇಲ್ಲ. ಬದಲಿಗೆ ಶಾಂತ ವಾತಾವರಣವೊಂದು ಅಲ್ಲಿ ಕಾಣಿಸುತ್ತದೆ. ಪ್ರಖರ ಹಾಗೂ ನಿಖರ ರೇಖೆಗಳು ಗಮನಸೆಳೆಯುತ್ತವೆ. ವರ್ಣ ಸಂಯೋಜನೆಯ ಸೂಕ್ಷ್ಮಗಳು ಚಿತ್ರಕಲಾ ವಿದ್ಯಾರ್ಥಿಗಳಿಗೆ ಪಾಠದಂತಿದೆ. 

ಮೇಲುನೋಟಕ್ಕೆ ಸರಳವಾಗಿ ಕಾಣಿಸುವ ರುಮಾಲೆ ಅವರ ಚಿತ್ರಗಳ ಆಂತರ್ಯ ಹಾಗೂ ಅವುಗಳಲ್ಲಿನ ತಾಂತ್ರಿಕ ಅಂಶಗಳ ವಿವರಣೆ ಕೃತಿಯಲ್ಲಿದೆ. ‘ವ್ಯಾನ್ ಗೋ ಪ್ರಭಾವ ರುಮಾಲೆ ಅವರ ಕೃತಿಗಳಲ್ಲಿದೆ’ ಎನ್ನುವುದು ಕೆಲವರ ಅನಿಸಿಕೆ. ಇದನ್ನು ನಿರಾಕರಿಸುವ ಲೇಖಕರು ರುಮಾಲೆ ಅವರ ಸ್ವಂತಿಕೆಯನ್ನು ವಿಸ್ತೃತವಾಗಿ ವಿವರಿಸುತ್ತಾರೆ. 

ಶ್ರೀನಿವಾಸ ಮೂರ್ತಿ ಅವರ ಬರಹದ ಶೈಲಿ ಚಿತ್ರವತ್ತಾದುದು. ಒಂದು ಉದಾಹರಣೆ ನೋಡಿ: 
‘ಶ್ರೀ ರುಮಾಲೆ ಚೆನ್ನಬಸವಯ್ಯನವರು ಇಲ್ಲಿ ನಮಗಾಗಿ ಸಂಗ್ರಹಿಸಿಟ್ಟಿರುವ ಅವರ ಚಿತ್ರಗಳ ಮುಂದೆ ಒಂದು ಸಲ ಸುಮ್ಮನೆ ನಿಲ್ಲೋಣ. ನಗರದ ಹೊರ ಆವರಣದ ರಿಕ್ಷಾ, ಕಾರು, ಬಸ್ಸುಗಳ ಚೀರಾಟಗಳು ದೂರವಾಗಲಿ. ಮಾತು ಮೀರಿದ ನೀರವ, ಪ್ರಶಾಂತ ಪರಿಸರವೊಂದು ಕಂಡೂ ಕಾಣದಂತೆ ಅನಾಯಾಸವಾಗಿ ನಮ್ಮನ್ನು ಆವರಿಸತೊಡಗುತ್ತದೆ. ಚಿತ್ತಚಾಂಚಲ್ಯ ಬಿಟ್ಟ ನಮ್ಮ ಕಣ್ಣ ಮುಂದೆ ಅನೇಕ ಭವ್ಯರೂಪಗಳು ಒಂದೊಂದಾಗಿ ಮೈದಾಳತೊಡಗುತ್ತವೆ’.

1936ರಲ್ಲಿ ಗಾಂಧೀಜಿ ಕರ್ನಾಟಕಕ್ಕೆ ಬಂದಿದ್ದಾಗ ಅವರನ್ನು ಭೇಟಿ ಮಾಡಿದ ರುಮಾಲೆ ತಮ್ಮ ಚಿತ್ರಗಳನ್ನು ತೋರಿಸಿದ್ದರು. ಆ ಚಿತ್ರಗಳನ್ನು ಗಾಂಧೀಜಿ ಮೆಚ್ಚಿಕೊಂಡಿದ್ದರಂತೆ. ಕಲೆ ಮತ್ತು ಬದುಕು ಭಿನ್ನವಲ್ಲ ಎಂದು ನಂಬಿದ್ದ ರುಮಾಲೆ ಅವರದ್ದು ಪರಿಶುದ್ಧ ಕಲೆ. ಅವರ ಕಲಾಕೃತಿಗಳು ಕನ್ನಡ ಸಂಸ್ಕೃತಿಯನ್ನು ಬೆಳೆಸಿವೆ. ಹಿರಿಯ ಕಲಾವಿದರ ಒತ್ತಾಸೆ, ಪ್ರಭಾವಗಳಿದ್ದರೂ ಅವರದ್ದು ಸ್ವಕಲಿಕೆಯ ಏಕಲವ್ಯ ರೀತಿಯ ಶಿಕ್ಷಣ. ನೋಡಿ, ಅನುಕರಿಸಿ, ಅನುಸರಿಸಿ- ಕೊನೆಗೆ ತಮ್ಮದೇ ಆದ ಕ್ರಮವನ್ನು ರೂಢಿಸಿಕೊಂಡ ಅಗ್ಗಳಿಕೆ ಅವರದ್ದು. 

ರುಮಾಲೆ ಅವರನ್ನು ಅಂದಿನ ಸರ್ಕಾರ ವಿಧಾನ ಪರಿಷತ್ತಿಗೆ (1956-1960) ಅವಧಿಯಲ್ಲಿ ನಾಮಕರಣ ಮಾಡಿತ್ತು. ಪರಿಷತ್ ಸದಸ್ಯರಾಗಿ ಚಿತ್ರಕಲೆಗೆ ಪೂರಕವಾದ ಅನೇಕ ಕಾರ್ಯಕ್ರಮಗಳ ಜಾರಿಗೆ ರುಮಾಲೆ ಸರ್ಕಾರವನ್ನು ಒತ್ತಾಯಿಸಿದ್ದರು. ಅವರ ಒತ್ತಾಯಗಳಲ್ಲಿ- ಬೆಂಗಳೂರಿನಲ್ಲಿ ಖಾಯಂ ಚಿತ್ರಸಂಗ್ರಹಾಲಯ ಸ್ಥಾಪನೆ, ಚಿತ್ರಕಲೆ ಕಾಲೇಜು ಆರಂಭ, ಕಲಾವಿದರ ಕಾಲೊನಿ, ಲಲಿತಕಲೆಗಳಿಗೆ ಪ್ರತ್ಯೇಕ ಇಲಾಖೆ ರಚನೆ ಸೇರಿದ್ದವು. ‘ಮೈಸೂರು ಚಿತ್ರಕಲಾ ಪರಿಷತ್ತು’ ಜಾರಿಗೆ ಬರುವುದರಲ್ಲಿ ಅವರ ಅಪಾರ ಶ್ರಮವಿತ್ತು.

ಸ್ಮೃತಿಗಳೆಲ್ಲ ತೆರೆಮರೆಗೆ ಸರಿಯುತ್ತಿರುವ ಜಾಗತೀಕರಣ ಸಂದರ್ಭದಲ್ಲಿ ರುಮಾಲೆ ಅವರ ನೆನಪು ಕೂಡ ಮಸುಕಾಗಿರುವುದರಲ್ಲಿ ಆಶ್ಚರ್ಯವಿಲ್ಲ. ಆದರೆ, ಇಂಥ ಕಲಾವಿದರನ್ನು ಮತ್ತೆ ಮತ್ತೆ ನೆನಪಿಸಿಕೊಳ್ಳುವುದು ಎಲ್ಲ ಆರೋಗ್ಯವಂತ ಸಮಾಜ-ಸಂಸ್ಕೃತಿಗಳ ಲಕ್ಷಣವಾಗಿದೆ. ‘ನಮ್ಮೊಳಗಿನ ಆಸೆ, ಭ್ರಮೆ, ಪ್ರೀತಿ, ನೋವು, ನಲಿವುಗಳೇ ಈ ಹೊತ್ತಿನ ಬದುಕಿಗೂ ‘ಸತ್ಯ’ವಾಗಿದ್ದರೆ ರುಮಾಲೆಯವರನ್ನು ಅರ್ಥ ಮಾಡಿಕೊಳ್ಳುವುದಾಗಲೀ ಮತ್ತೆ ಬರಮಾಡಿಕೊಳ್ಳುವುದಾಗಲೀ ಕಷ್ಟವಲ್ಲ’ ಎನ್ನುವ ಲೇಖಕರ ಮಾತು ಹೇಳುವುದೂ ಇದನ್ನೇ.

ವರ್ಗ:ಚಿತ್ರಕಲೆ
ಘಾಟಿ ಸುಬ್ರಹ್ಮಣ್ಯ ದನಗಳ ಜಾತ್ರೆ

ಧಾರ್ಮಿಕ ಕ್ಷೇತ್ರವಾಗಿ ಗಮನ ಸೆಳೆದಿರುವ ಘಾಟಿ ಸುಬ್ರಹ್ಮಣ್ಯ, ತನ್ನ ಸುತ್ತಲಿನ ಸರಳ ಪ್ರಾಕೃತಿಕ ಸೌಂದರ್ಯದಿಂದಲೂ ಗಮನ ಸೆಳೆಯುತ್ತದೆ. ವರ್ಷಕ್ಕೊಮ್ಮೆ ನಡೆಯುವ ದನಗಳ ಜಾತ್ರೆ ಘಾಟಿ ಸುಬ್ರಹ್ಮಣ್ಯದಷ್ಟೇ ಹೆಸರುವಾಸಿ. ಆಂಧ್ರಪ್ರದೇಶ, ತಮಿಳುನಾಡು, ಮಹಾರಾಷ್ಟ್ರ ಹಾಗೂ ಕರ್ನಾಟಕದ ನಾನಾ ಭಾಗಗಳ ರೈತರು ಎತ್ತುಗಳನ್ನು ಮಾರಾಟ ಮಾಡಲು ಹಾಗೂ ಕೊಳ್ಳಲು ಜಾತ್ರೆಗೆ ಬರುತ್ತಾರೆ.

ಸುಬ್ಬರಾಯನ ಘಾಟಿ ಜಾತ್ರೆ ಎಂದೆ ಪ್ರಸಿದ್ಧವಾಗಿರುವ ಘಾಟಿ ಸುಬ್ರಹ್ಮಣ್ಯ ದನಗಳ ಜಾತ್ರೆ ದಕ್ಷಿಣ ಭಾರತದ ಪ್ರಮುಖ ದನಗಳ ಜಾತ್ರೆಯಾಗಿದೆ.
ಎತ್ತುಗಳ ವಿನಿಮಯ, ಉತ್ತಮ ರಾಸುಗಳ ಕೊಳ್ಳುವಿಕೆಯಿಂದ ಪ್ರಸಿದ್ಧಿಯಾಗಿರುವ ಘಾಟಿ ಸುಬ್ರಹ್ಮಣ್ಯಸ್ವಾಮಿ ದನಗಳ ಜಾತ್ರೆ ನೋಡುವುದಕ್ಕೆ ಎರಡು ಕಣ್ಣು ಸಾಲದು. ದನಗಳ ಜಾತ್ರೆಯನ್ನು ನೋಡಲೆಂದೇ ಇಲ್ಲಿಗೆ ಸಾವಿರಾರು ಪ್ರವಾಸಿಗಳು ಬರುತ್ತಾರೆ. ಜಾತ್ರೆಗೆ ಬರುವ ಅಮೃತ ಮಹಲ್, ಹಳ್ಳಿಕಾರ್ ಸೇರಿದಂತೆ ಹತ್ತಾರು ತಳಿಗಳ ಕಟ್ಟುಮಸ್ತು ಎತ್ತುಗಳನ್ನು ಪ್ರತಿಯೊಬ್ಬ ರೈತನೂ ಆಸೆಗಣ್ಣಿನಿಂದ ನೋಡುತ್ತಾನೆ. ಆ ಎತ್ತುಗಳಿಗೆ ತಾವೇ ಒಡೆಯನಾಗಬೇಕೆಂದು ಪೈಪೋಟಿಗೆ ಬೀಳುವ ರೈತರು ಅವುಗಳನ್ನು ಕೊಳ್ಳಲು ದೊಡ್ಡ ಮೊತ್ತದ ಹಣ ಹೂಡಲು ಸಿದ್ಧರಾಗುತ್ತಾರೆ. ಆ ಸಮಯದಲ್ಲಿ ರಂಗೇರುವ ಎತ್ತುಗಳ ವ್ಯಾಪಾರ ನೋಡುವುದೇ ಚೆನ್ನ.‌

ದಾವಣಗೆರೆ, ಗುಲ್ಬರ್ಗಾ, ಬಿಜಾಪುರ, ಧಾರವಾಡ, ಆಂಧ್ರ ಪ್ರದೇಶದ ಅನಂತಪುರ, ಹಿಂದೂಪುರ, ತಮಿಳುನಾಡಿನ ಹೊಸೂರು ಮೊದಲಾದ ಕಡೆಗಳಿಂದ ರೈತರು ಎತ್ತುಗಳನ್ನು ಕೊಳ್ಳಲು ಆಗಮಿಸುತ್ತಾರೆ. ಪ್ರತಿವರ್ಷವೂ  ಈ ಜಾತ್ರೆಯಲ್ಲಿ ರಾಸುಗಳು ದಾಖಲೆ ಬೆಲೆಗೆ ಮಾರಾಟವಾಗುತ್ತವೆ. ‌

ವರ್ಗ:ಜಾತ್ರೆ
ಮುದ್ದು ನಾಗಮ್ಮ ದೇವಾಲಯ

ಮುದ್ದುನಾಗಮ್ಮ ದೇವಾಲಯವು ಘಾಟಿ ಸುಬ್ರಮಣ್ಯದಲ್ಲಿ ಇದೆ. ಈ ದೇವಾಲಯದಲ್ಲಿನ ಮೃತ್ತಿಕೆಯನ್ನು ಮೈಗೆ ಹಚ್ಚಿಕೊಂಡರೆ ಚರ್ಮರೋಗ ಗುಣವಾಗುತ್ತದೆಂಬ ನಂಬಿಕೆ ಇದೆ.

ವರ್ಗ:ಚುಟುಕು
ವರ್ಗ:ದೇವಾಲಯಗಳು
ಬಂಡಿಹಳ್ಳ ಜಲಾಶಯ

ಬಂಡಿಹಳ್ಳ ಜಲಾಶಯವು ಘಾಟಿ ಸುಬ್ರಮಣ್ಯ ಮತ್ತು ದೊಡ್ಡಬಳ್ಳಾಪುರ ಮಾರ್ಗ ಮಧ್ಯೆ , ಘಾಟಿ ಸುಬ್ರಹ್ಮಣ್ಯಕ್ಕೆ ೩ಕೀ.ಮಿ ದೂರದಲ್ಲಿ ಇದೆ ಇದನ್ನು ಸುಮಾರು 1946ರಲ್ಲಿ  ನಿರ್ಮಿಸಲಾಯಿತು. ಇದೆ ಜಲಾನಯನ ಪ್ರದೇಶವು ಸುಮಾರು ೧೫೦೦ ಹೇಕ್ಟೆರ್ ಪ್ರದೇಶಗಳಿಗೆ ನೀರಿಣಿಸಬಲ್ಲದು. ಬಂಡಿಹಳ್ಳ ಜಲಾಶಯ ಜಲಾನಯನ ಪ್ರದೇಶ ಗೌರಿಬಿದನೂರು ತಾಲ್ಲೂಕಿನ ತೊಂಡೆಬಾವಿ ಹೋಬಳಿಯ ಸೂಮಾರು ೫೦ ಹಳ್ಳಿಗೆ ಇದೆ  ಆಧಾರ. ಇದು ಉತ್ತರ ಪಿನಾಕಿನಿಯ ಉಪನದಿಯಾಗಿದ್ದು  ಸುಮಾರು ೫೦ ಕೀ.ಮಿ ಕ್ರಮಿಸಿ ತೊಂಡೆಬಾವಿಯ ಸಮೀಪ ಉತ್ತರ ಪಿನಾಕಿನಿಗೆ ಸೇರುತ್ತದೆ. ಈಗ ಈ ನದಿಗೆ ಘಾಟಿ ಸುಬ್ರಹ್ಮಣ್ಯದ ಬಳಿ ವಿಶ್ವೇಶ್ವರಯ್ಯ ಪಿಕಪ್ ಡ್ಯಾಂ ಹಾಗೂ ಗೂಂಜುರು ಬಳಿ ೫೦೦ ಹೇಕ್ಟೆರ್ ಪ್ರದೇಶದಲ್ಲಿ ಕೆರೆಯನ್ನು ನಿರ್ಮಿಸಲಾಗಿದೆ. ಆದ ಕಾರಣ ಬಂಡಿಹಳ್ಳ ನದಿಯ(ಸುಬ್ರಹ್ಮಣ್ಯ ನದಿ ಹಿಂದಿನ ಹೇಸರು) ಜಾಡು ನಶಿಸಿಹೋಗಿದೆ.

ವರ್ಗ:ಕರ್ನಾಟಕದ ಅಣೆಕಟ್ಟುಗಳು
ವರ್ಗ:ಚುಟುಕು